Жўраев бўлиш осонмас! Ёхуд клипмейкерлар хаммаси фирибгар! - 2 Февраля 2011 - Sayyod.com\nБош сахифа » 2011 » Февраль » 2 » Жўраев бўлиш осонмас! Ёхуд клипмейкерлар хаммаси фирибгар!\nУ ижодини бошлаган илк вақтларида "Санъаткорни фарзанди бўлгач, санъаткор бўлади-да” дейишган эди. Хонандани илк элга танитган "Зебо” қўшиғининг клипидаёқ, унда қандайдир ўзига хос сирлилик ва мағрурлик мужассам бўлган. Баъзилар уни ижодига ҳалигача шубҳа билан қарашади. Бугун ҳам уни шундай аташадими? Sayyod.com сайтидан олинди.\nКўплар эса уни ўрнида бўлишни орзу қилишади. Яқиндагина, у ижро этган "Фариштагинам” қўшиғи билан боғлиқ воқеалардан кўп ўтмай, кутилмаганда унинг "Sayyod.com” сайтига берган сенсацион видеолавҳаси ҳам кўплаб гап-сўзларга сабаб бўлди!\nSayyod.com сайтидан олинди Мухлислари кўз олдида ўта мағрур, сирли ва мураккаб инсон сифатида намоён бўлган бу хонанда асли ҳаётда қандай инсон?\nУ нима учун санъат соҳасига кирган? Sayyod.com сайтидан олинди\nҚайси қўшиғига клип суратга олдирганида фирибгарликка дуч келган? Аслида "Фариштагинам” қўшиғи чиндан ҳам "Девона фаришта” фильм учун ёзилганмиди? Sayyod.com сайтидан олинди\nСенсацион видеолавҳа-чи? Хонанда бу видеолавҳа орқали кимга ёки кимларга мурожаат қилмоқда? Sayyod.com сайтидан олинди\nБарчаси ҳақида батафсил, хонанда Шох Жаҳон Жўраев билан овоз ёзиш студияларидан бирида суҳбатлашдик.\nФеруза Фаттохова: - "Фариштагинам” қўшиғи билан боғлиқ гап-сўзлар тарқалди. Келинг, биринчи навбатда шуларга ойдинлик киритсак, аслида нима бўлди?\nШох Жаҳон Жўраев: - (ўйланиб) Бу қўшиғимни "Девона фаришта” фильмига саундтрек қилиб олишди. Лекин, унга суратга олинган кадрлар менга ёқмади. Чунки, мен у ерда ўзим ҳоҳлаган ҳолатда кўринмадим ва талабларим бажарилмади. (ҳайронлик билан) Саундтрек бўлдими шу? Sayyod.com сайтидан олинди\nМен ҳали аниқ ҳолатга кирганим ҳам йўқ эди, уч марта съёмка қилишди, бўлди экан. Яна қўшимча съёмка қиламиз дейишди. Мен кутиб юрдим. Қўшимча съёмка қилишди, лекин мени чақиришмади. Мен уларга бир нарса демоқчи эмасман, уларга тескари гапим ҳам йўқ! Шунчаки, мени ўзимга ундай оддий нарса ёқмайди. Бу қўшиққа оддий нарса ҳоҳламагандим! Бу битта торда айтиб туриб, битта доира билан айтадиган (ҳолатга кириб, қўшиқ хиргойи қилиб кўрсатиб беради) қўшиқ эмас-да! (жиддийлик билан) Уни аранжеровкаси бор, ўзини руҳияти бор! Характерли қўшиқ бу, унга бошқача нарса қилиш керак эди! Sayyod.com сайтидан олинди\nШунинг учун ҳам, менга у саундтрек ёқмаган! Кейин орада шундай гап етиб келди. Ким айтганини айтмайман, лекин менга "у саундтрекдан сени олиб ташлашар экан” дейилди. Орада қўшиқни бошқа фильмга саундтрек қилайлик деган таклиф бўлди. Бошқа фильмга саундтрек қилишмоқчи бўлишди, лекин у ҳам мени қониқтирмаганлиги учун, улардан ҳам қайтариб олдим. Sayyod.com сайтидан олинди\nФеруза Фаттохова: - Ўзи бу қўшиқ "Девона фаришта” фильми учун ёзилганмиди? Sayyod.com сайтидан олинди\nШох Жаҳон Жўраев: - Йўқ! (қатъий) Мен бу қўшиқни фильм учун ёзмаганман! Мени қўшиғим шу фильм режиссёри Саид Мухторга ёқиб қолган. У киши билан кўришиб қолгандим, "кино оляпман” дедилар. Ёнимдаги бир дўстим янги қўшиғимни мақтаб, гап очди. Саид ака қўйиб беришимни сўрадилар. Эшитиб кўриб, "бу қўшиқ мени янги фильмимга тушар экан, мени фильмимга саундтрек қилайлик” дедилар. Мен рози бўлдим. Кейин орада юқорида айтилган гаплар чиқди, "Саид ака сени киносига қўймас экан, бошқа санъаткорни қўяр экан”. Мен "Хўп, майли” дедим. Кейин бошқа фильмдан таклиф бўлганда, "бошқа фильмга бўлса, талабим бор. Sayyod.com сайтидан олинди\nКлипни мен ҳоҳлагандек, мени сценарийим бўйича олиб берасиз, кейин фильмга қўяверасиз” дедим. "Хўп” дейишди, лекин улар ҳам олиб бериша олмагани учун, уларга рад жавобини бердим. Орада Саид ака билан кўриша олмадик, сабаб, улар ҳам, мен ҳам ўз ишларимиз билан банд эдик. Мен ўзим ҳам Тошкентда эмас эдим. Кейин Саид ака билан кўришиб, гаплашдик. У киши "Э, у йўқ гап, қўшиқ мени фильмимда чиқяпти” дедилар. Фильмда чиқди, лекин мени ўзимга ёқмади, талабимга жавоб бермади. Sayyod.com сайтидан олинди\nФеруза Фаттохова: - Шунинг учун бу қўшиққа қайта клип суратга олдирдингизми? Sayyod.com сайтидан олинди\nШох Жаҳон Жўраев: - Ҳа! Ўзим учун, кўнглим тўлиши учун клип суратга олдирдим! Мен шундай одамман-ки, менга ёқмаса, талабимга жавоб бермаса, давомига қўшимча қилиб қўявераман. Sayyod.com сайтидан олинди\nФеруза Фаттохова: - Суратга олдирган клипингиздан кўнглингиз тўлдими? Клипга нимадир етишмагандек?\nШох Жаҳон Жўраев: - Клипдан кўнглим тўлгани йўқ! Биринчидан вақт етмади. Иккинчидан, кеч бўлди. Қўшиқ тарқаб кетди, саундтрек сифатида оммалашиб бўлган эди... Лекин, бу қўшиқни шундай ҳолатда қолиб кетмаслигини ҳоҳладим. Клипим охиригача битмаган! Саундтрек чиқиб кетгач, охирига етмаган бўлса ҳам, клипни намойишга бериб юбордим. Sayyod.com сайтидан олинди\nФеруза Фаттохова: - Бу фильм ижодкорлари билан ораларингиздан гап ўтганмиди? Sayyod.com сайтидан олинди\nШох Жаҳон Жўраев: - (ўйланиб) Ўртада гаплар бўлган одамлар ҳам бўлди. Лекин, мен улар ҳақида гапириб ўтирмайман!\nФеруза Фаттохова: - "Sayyod.com”сайтига топширган видеолавҳангизда, очиқчасига кимгадир шаъма қилиб, дуэлга чақиргандексиз? Sayyod.com сайтидан олинди\nШох Жаҳон Жўраев: - Бу видеолавҳада мени жавобим, ушбу сайтда (комментарий) изоҳ қолдирган инсонга бўлган! Sayyod.com сайтидан олинди\nФеруза Фаттохова: - Ўша инсонни исмини очиқ айта оласизми? Бу гаплар аниқ бир одамга қаратилганми? Sayyod.com сайтидан олинди\nШох Жаҳон Жўраев: - Йўқ! Мен у инсонни исмини билмайман-ку! Сайтда интервью тагида кимдир биз ҳақимизда изоҳ ёзган. Гўёки, биз ўз ўрнимизга лойиқ эмас эканмиз, биз ака-укани ўрнига бошқа инсон даъвогар бўлса яхшироқ бўлар экан. Унда қобилият бор, бизда эса йўқ экан. У изоҳ ёзган одамга шундай кўринар экан. (жиддий оҳангда) Олти йил, мен бундай гапларга эътибор қилмай, жим юрдим. Ахир 2005 йил ижодни бошлаган бўлсам, ҳалигача шундай гаплар. Sayyod.com сайтидан олинди\nОхири портладим! Бу гапларим ҳамма учун! Мен ҳақимда кимлар шундай ўйлаган бўлса, бу видеолавҳа ўша инсонлар учун! Чунки, ўша изоҳ ёзган инсон бизни ўрнимизга, бошқа бир хонандани устун қўйиб гапирган, ўзини кимлигини айтмаган, ник билан ёзган. Мен ўша инсонга "агар сен санъатни, мусиқани, нотани тушунсанг, имконинг бўлса, ўша сен ўзинг учун устун деб билган хонандага боргин-да, ундан худди шу мен айтган қўшиқни, худди шу нотадан сўраб кўр-чи? Ўзи соз чалиб, худди шундай жонли айтиб берса, ўзинг солиштиргин! Биз ўзимиз соз чалиб, жонли ижрода айта оламиз” деб айтдим. Sayyod.com сайтидан олинди\nШу ўринда, мен отамиз бизга нима қилиб берганларини айтмоқчиман. Биз ақлимиз билан шу йўлни танлабмиз, улар йўл-йўриқ кўрсатдилар. Ҳаммамиз уйдаги студияда қўшиқ ёзамиз. Биз уларни сабоқларига "раҳмат” деймиз. "Ўз йўлингни ўзинг топ” деб, дуо берганлар. Биз ўзимиз изланишдамиз. Мана ҳозир ҳам овоз ёзиш студиясидамиз. Sayyod.com сайтидан олинди\nФеруза Фаттохова: - Ўзингиз ижод қилган вақтингизда, отангизга ёқмай қолган қўшиқларингиз ҳам бўладими? Sayyod.com сайтидан олинди\nШох Жаҳон Жўраев: - Йўқ, бўлмайди. (кулиб) Ҳозир бўлмайди! Ундай бўлган пайтлар уч-тўрт йиллар олдин эди. Ҳозир уларга тайёр қўшиқни кўрсатаман, ўз фикрларини билдирадилар. Улар ҳамма нарсани эшитиб кўрадилар. Шунинг учун ҳам, хатолар йўқ, бизга эътирозлар йўқ. Sayyod.com сайтидан олинди\nФеруза Фаттохова: - Клипларингиз қандайдир сеҳрли, сирлидек, инкор этишингиз мумкин, лекин сиз қандайдир ғайритабиийликка, мистикага қизиқасизми? Клипларингизда қора либослар, кўзлар . . .\nШох Жаҳон Жўраев: - (кулиб) Чунки, мен ўзим шундай инсонман! (ўйланиб) Ғалатироқ. Клипларимни мен ўзим ҳоҳлаб шундай сирли, ғайритабиийга ўхшаш тарзда суратга олдирмайман, ўзи шундай чиқади! Sayyod.com сайтидан олинди Яъни, мен қўшиқ яратганимда, мени миямда уни ғояси туғилади. Мен уни ёзиб қўяман. Атайлаб шундай қилмайман, ўзимда туғилган нарсани, борича чиқариб бераман. Аслида сирлиликка қизиқмайман. Мени тушуниш қийин! Баъзида ота-онам ҳам тушунишмайди.\nФеруза Фаттохова: - Характерингиз шунчалик оғирми?\nШох Жаҳон Жўраев: - (ўйланиб) Жуда ҳам! Шунинг учун ҳам мени севган қизим йўқ! Sayyod.com сайтидан олинди\nФеруза Фаттохова: - Мухлисаларингиз учун қизиқ, севган қизингиз қандай бўлиши керак?\nШох Жаҳон Жўраев: - (кулиб) Қандай бўлиши кераклигини билмайман! Нима десам экан, мени характеримга чидаш қийин! Биринчидан ёпиқ инсонман, ҳаммага кўнглимни очмайман. Жаҳлим тез чиқади. Иккинчидан ғалатиман. Ғалати гаплар айтсам, ҳамма ҳайрон қолади. Sayyod.com сайтидан олинди\nМен ҳеч қачон қанақадир инсонни учратаман деб ўйламайман! Кутмайман ҳам! Талабимга жавоб бериш учун қандай бўлиш кераклигини ҳам билмайман! (ўйланиб) Одамзот борки, одам билан мулоқот қилади. Одамзот одам билан тирик. Қандайдир маънода менга ҳам бирор инсонни кўриниши ёққан бўлиши мумкин, бирортасини муомаласи маъқул келгандир. Биттасини тарбияси, бирини одоби ёқар. Биттасини фақат жилмайиши ёққан бўлиши мумкиндир, лекин ўзи яхши инсон эмасдир. Яна биттасини исми жуда ҳам гўзал бўлиши мумкин.\nФеруза Фаттохова: - Исмига ҳам қарайсизми? Демак, ҳаммаси битта инсонда мужассам эмас демоқчисиз?\nШох Жаҳон Жўраев: - (ўйланиб) Билмадим, мени ҳайрон қолдирадиган бўлиши керак. (кулиб) Қайсидир маънода оригинал бўлиши керак. Sayyod.com сайтидан олинди\nФеруза Фаттохова: - Асосан, қайси клипмейкер-режиссёрлар билан ишлайсиз?\nШох Жаҳон Жўраев: - (бироз асабийлашиб) Ҳозирда клипмейкерлар билан ишламай қўйдим! Бунга сабаб, улардан баъзиларини (аферист) фирибгарлиги! (баланд овозда) Клипмейкер-режиссёрлардан тўйдим! (клипмейкерларни назарда тутиб) Ҳаммаси фирибгар! Sayyod.com сайтидан олинди\nФеруза Фаттохова: - Қайси режиссёр-клипмейкер билан шундай ҳолат юз берди? Қайси клипингиз жараёнида?\nШох Жаҳон Жўраев: - Исмини айтишни ҳоҳламайман! У хизмат ҳақига берилган пулга қониқмас экан! Ваҳоланки, аслида уни ишини нархи ўша пул эмас! Отам билан унга иккита клип суратга олдирган эдик. Sayyod.com сайтидан олинди\nSayyod.com сайтидан олинди (чуқур уҳ тортиб) У суратга олиш гуруҳидагиларга хизмат ҳақини тақсимлаб бермаган! Суратга олиш ишлари ўтгандан сўнг, компьютер графикаси устасини ҳам, монтажчини ҳам, ўша клипмейкер-режиссёрни ўзини ҳам топа олмадим. Ниҳоят, ўша клипда ишлаган Лазиз деган компьютер графикаси устасини топдим. Ўн кун у билан графика устида ишладик. Мен тайёр бўлган клипни Лазиздан олдим, клипни суратга олган клипмейкерни ўзи эса йўқолиб кетди! Кейин ўша клипмейкерни топиб, пулларимни қайтариб олдим! "Ойбарчин” қўшиғимга суратга олдирилган клип эди. Sayyod.com сайтидан олинди\nФеруза Фаттохова: -Клипларингиз ғояси кимга тегишли?\nШох Жаҳон Жўраев: - Ҳамма клипларимни ғояси ўзимники. Sayyod.com сайтидан олинди\nФеруза Фаттохова: - Бадиий фильмларда ҳам роль ижро этиш ниятингиз борми?\nШох Жаҳон Жўраев: - Йўқ! Ёқтирмайман. Sayyod.com сайтидан олинди\nФеруза Фаттохова: - Режиссурага қўл уриш ниятингиз борми?\nШох Жаҳон Жўраев: - Мен ҳеч қачон олдиндан бир нарсани қиламан демайман, ўйламайман ҳам. Кутилмаганда ўзи бўлади. Лекин халққа ёқадиган нарса қилишга ҳаракат қиламан. Агар режиссура бўлса, ишим халққа манзур бўлса, демак, мен ўшани тўғри қилаётган эканман. Лекин, ҳозир хонандаман. Мен ҳеч нарсага даъвогарлик қилмайман. Ўша нарса, кейин ўзини вақтида келади. Нима учундир, менда шундай. Sayyod.com сайтидан олинди\nФеруза Фаттохова: - Характерингиздан келиб чиқиб, атайлаб сирли кўринишингиз, инсонларни қизиқтириш учун эмасми?\nШох Жаҳон Жўраев: - (ажабланиб, кулиб) Атайлаб эмас. Мени табиатим, борлиғим ўзи шундай. Sayyod.com сайтидан олинди\nФеруза Фаттохова: - Имиджингизни ким яратади ва қайси имиджмейкерлар билан ишлайсиз?\nШох Жаҳон Жўраев: - Имиджни ўзим танлайман, имидмейкер билан ишламайман. Sayyod.com сайтидан олинди\nФеруза Фаттохова: - Клипларингизда қандайдир сирлилик, ғаритабиийлик сезилади. Ўзига тортиб туради, нимадир кутилаётганга ўхшайди. Ниманидир яшираётганга ҳам ўхшайсиз.\nШох Жаҳон Жўраев: - (ўйланиб) Буни мен қилмайман. Бу операторни иши. Sayyod.com сайтидан олинди\nФеруза Фаттохова: - Лекин, клиплар ғояси ўзимники деб айтдингиз?\nШох Жаҳон Жўраев: - (тушунтиришга уриниб) Шуни айтмоқчиманки, сиз кўрувчисиз, томошабин сифатида ўша нарсани ҳис қиляпсиз. Бу ерда сирлилик йўқ деб ўйлайман. Фақат, мени қилган ишларимга, мени таъсирим ўтади холос назаримда! Sayyod.com сайтидан олинди\nФеруза Фаттохова: - "Ёмғир” клипингизни давомини ишлашга ваъда берган эдингиз?\nШох Жаҳон Жўраев: - Олиш ниятимиз бор. Қайси қўшиқлиги сир. Sayyod.com сайтидан олинди\nФеруза Фаттохова: - Укангиз Зохиршоҳ билан фарқингиз нимада деб ўйлайсиз?\nШох Жаҳон Жўраев: - Укам ҳали хонандаман деб тўлиқ чиқиб кетгани йўқ! Иккинчидан ҳозир уни овози раста вақти. (тушунтириб) Масалан, мени ўн бир йилда овозим жойига келган. Эркак кишини овози ўзгариш вақти бўлади. Овоз жойига келмагунча қўшиқ айтолмайсан. Бу ҳолат эркак кишиларда бўлади, аёлларда бўлмайди. Овоз жойига келгачгина, қўшиқ айтишда бемалол ҳоҳлаган пардага чиқаверасан. Зохиршоҳ ҳозирда, овоз ўзгариши даврида, лекин ижод қиляпти. Фақат камроқ, ҳозирча овози жойига келишини кутяпти. Sayyod.com сайтидан олинди\nФеруза Фаттохова: - Овозингизни отангизни овозига ўхшатишади. Чиндан ҳам жуда ўхшаш. Бу уларни кумир сифатида билганингизданми, кўпчилик шундай дейишади. Яъни, атайлаб ўхшатиш маъносида?\nШох Жаҳон Жўраев: - (кулиб) Отам бўлганларидан кейин, овоз ҳам ўхшайди-да! Sayyod.com сайтидан олинди\nФеруза Фаттохова: - Санъат оламида ва ҳаётда дўстларингиз борми?\nШох Жаҳон Жўраев: - (ўйланиб, жиддий) Йўқ! Sayyod.com сайтидан олинди\nФеруза Фаттохова: - Ўзингизга ҳеч кимни дўст деб билмайсизми?\nШох Жаҳон Жўраев: - (ўйланиб қолади, бир муддат жимликдан сўнг) Дўст деб билган одамим, (санай бошлайди) шоирим Зоҳиджон Олов, аранжеровкачим Темур Раҳмон, администраторим Тоҳир ва ўзимни тўртта мусиқачим.\nФеруза Фаттохова: - Бу ҳам бошқа хонандалардан ажралиб турадиган яна бир жиҳатингизми?\nШох Жаҳон Жўраев: - (ўйланиб) Мен хонандани фарзандиман. Лекин, бу соҳага мен факат таниламан, машҳур бўламан деб кирмаганман! Мени табиатим, борлиғим санъатга хос! Мен аввало қўшиқ айтишни яхши кўраман! Буни мени ишим деб биламан! Sayyod.com сайтидан олинди\nМен буни бировдан ажралиб туриш учун қилмайман, ўзим шундай инсонман! Ҳаммани ўз ишонган одами бўлади. Мени ишонган, бемалол дардимни тўкиб соладиган, хурсандчилигимни ҳам, йиғлаганимни ҳам етказадиган одамларим отам ва онам! Бошқа ҳеч ким эмас! Уларни умрлари узоқ бўлсин! Sayyod.com сайтидан олинди\nФеруза Фаттохова: - Ижод йўлига кириб келганингизда, ўз олдингизга қўйган мақсадларингизга қанчалик эришдим деб ўйлайсиз?\nШох Жаҳон Жўраев: - Ўшанда ўйлаганларимни аста-аста, бирма-бир босиб чиқяпман. Sayyod.com сайтидан олинди\nФеруза Фаттохова: - Қўшиқларингизга шеърларни нимага асосланиб танлайсиз? Ёки ўзингиз ёзасизми?\nШохжаҳон Жўраев: - Ўзим ҳам ёзаман. Ҳали чиқмаган бир қатор янги қўшиқларимни шеърини ўзим ёзганман. Мени 2015 йилгача, альбомларим тайёр. Шу вақтгача чиқарган мусиқий альбомларим эса (бирма-бир айтиб ўтади) "Аё соқий”, "Ойгул”, "Ёмғир”, учтаси чиқди. DVD ларни ҳисобламадим. Лекин, 2011 йилда яна чиқадиган 3 та мусиқий альбомим бор. "Зулайҳо” альбомим эстрада қўшиқларидан иборат, "Нодира” миллий йўналишда ("Фариштагинам” қўшиғи ҳам шу альбомдан жой олади) ва "Ё раб” деб номланган альбомларим. Отамизни "Нодира” деган, жуда ҳам таъсирли қўшиқлари бўлган. Ўша қўшиқни қайта куйладим ва "Нодира” альбомини номи, ўша қўшиқ номидан келиб чиқиб қўйилди. Бу қўшиққа чиройли клип ҳам суратга олмоқчиман. Босқичма-босқич, одамларни кузатиб, уларни нима ҳоҳлаётганига қараб, қўшиқларни чиқаравераман. Сифати ва маъносига қараб, қўшиқ яратаман. Sayyod.com сайтидан олинди\nSayyod.com сайтидан олинди Баъзи бир қўшиқлар бор, биттада зўрлиги билинади. Масалан, "Зебо” қўшиғим битта чиқишда ҳаммага ёқди. "Зебо” қўшиғим чиққандан сўнг, кўп Зебо деган қизга етиша олмаган инсонларни фарзандларини тўйларига бориб, тўйини ўтказганман. Зебо деган қизларга етиша олмаган йигитларни тўйларини ҳам ўтказиб бердим. Баъзи бир қўшиқларни эса, ўзини "вақти” келади. Sayyod.com сайтидан олинди\nФеруза Фаттохова: - Ўзингизда ҳам бирор қўшиқдан жуда ҳам таъсирланиш ҳолати бўлганми?\nШох Жаҳон Жўраев: - Бўлган. . . Мен ўзим бастакорман. Ҳозир шу нарса кўп тилга олиняпти. Бир асарни, қўшиқни яратилишини тўртликка бўлсак, қандай бўлиши керак? Яъни, бастакор, аранжеровкачи, шоир ва қўшиқчи. Агар қўшиқчи, ҳеч қаёққа аралашмаса, унга тайёр қўшиқни олиб келиб, ёдлатиб, айттириб қўйсанг, қўшиқчи ким бўлиб қолади? Қўғирчоқми? Айтолмаса, келиб бошқа биров айтиб ҳам беради. Бу ҳам хонандаликми? (хўрсиниб) Мен бу нарсага бошқача қарамоқчиман! Санъаткор ҳам бастакор бўлсин! Ёнида иккита қанот, аранжеровкачи ва шоир бўлсин! Улар билан маслаҳат қилсин, баҳслашсин ва чиройли асар яратсин! Менга шоир шундай нарса ёздим деб, шеърларни олиб келади, ўқийман, ўз фикримни айтаман, шоир эса мени деб қийналиб кетади. Кўнглимдагидек нарса чиқмагунча, қўймайман. Мени кўрса (кулиб) юрагини ушлаб туради. Тўғрилаб, кейин аранжеровкачига борамиз. У билан ҳам тортишиб, ишлаб, яхши қўшиқ яратамиз. Айтмоқчи бўлганим, бир асар яратиш, мана шундай учлик билан бўлсин! Хонанда қўғирчоқ бўлиб қолмасин! Ўзингдан бир нарса чиқса, ўзингдан туғилса, ўша қўшиғинг ўзингга қадрли бўлади! Шунинг учун ҳам, ўзим яратганим учун, қўшиқларимни ажрата олмайман. Ҳар бир қўшиғимдан характерини топа оламан, куладиган жойида куламан, йиғлайдиган жойида йиғлайман. Буни ўзим биламан. Sayyod.com сайтидан олинди\nФеруза Фаттохова: - Қўшиқларингизда ўзингизни ҳам дардларингиз акс этганми?\nШох Жаҳон Жўраев: - Йўқ! Бу фақат менинг дардим эмас! Бу қўшиқларда ҳамма ўзини топиши мумкин. Мени қўшиқларим, мени муаммоларим эмас. Мен кўп қўшиқларимни ҳаётдан, суҳбатлашган инсонларимдан, кузатишлардан, баъзан эса китоблардан оламан. Шеърлардан эмас, қиссалар, романлар, уларни таъсиридан. Шундай ҳолатлар бўлади, ўқиган асарим таъсиридан тушимда уйғониб кетган пайтларим ҳам бўлган. Яқинда бир асар ўқидим. (эслашга уриниб, эслай олмайди) Номи ёдимда йўқ. Лекин, уни таъсиридан саҳар вақтида уйғониб кетдим. Мусиқаси билан қўшиқ сўзи миямда айланяпти. Бундай пайтда (кулиб) кўзимни очмайман, кўзимни очсам кетиб қолади. Пайпаслаб телефонимни топдим-да, диктофонини ёқиб, ёзиб олдим. (ўша сатрларни беихтиёр хиргойи қилиб беради) Оҳанг ва сўз, яъни қўшиқни учи бор. Шоирга бердим, тўлдирдик. Кейин аранжеровка қилдик ва қўшиқ яралди. Мана шундай, ҳар хил ҳолатда қўшиқ яралади. Sayyod.com сайтидан олинди\nМасалан, "Ойбарчин” қўшиғим отни устида яралган қўшиқ! Андижонга борганимда, бир дўстим уйига чақирди. От минамиз деб, адирликка чиқдик. Икки соат от миниб юрган бўлсак, унга ҳадеб кимдир телефон қилади. У эса хижолат бўлиб, нуқул "Ойбарчин, ҳозир, ҳозир” дейди. Охири, "Эзиб юбординг, ким у Ойбарчин?” дедим. У эса, "Ойбарчин олти яшар қизча, сизни овозингизни эшитаман деяпти, мухлисангиз, қўшиқларингизни эшитади” деди. "Кел, телефонни бер, гаплашай” дедим. Кичик қизча экан, гаплашдик. Қизчани исми миямда қолди. Адирдан от миниб тушиб кетяпмиз. Кутилмаганда, қўшиқни нақорати тилимга келди. (хиргойи қилади) Дарҳол Тошкентга, шоиримизга қўнғироқ қилиб, айтдим. Шу тарзда, "Ойбарчин” қўшиғи яралди. Унга суратга олинган клипни бу ерда, яъни Тошкентда ҳали намойишга қўймадим. "Фариштагинам” чиқиб кетиб қолгани учун, аралаштириб юбормадим. Sayyod.com сайтидан олинди\nФеруза Фаттохова: - Бирор санъаткор билан дуэт куйлаш ниятингиз борми?\nШох Жаҳон Жўраев: - Биринчи навбатда агар овози мос тушса, келиб айтса, бўлади. Лекин, ўзимни бирор санъаткор билан дуэт айтаман деган ниятим йўқ.\nФеруза Фаттохова: - Ижодкорлар билан келишмовчиликлар сизда тез-тез бўлиб турадими?\nШох Жаҳон Жўраев: - Бутун умр бўлиб келган. Sayyod.com сайтидан олинди\nФеруза Фаттохова: - Нима учун шундай деб ўйлайсиз?\nШох Жаҳон Жўраев: - Мен тўғри нарсани яхши кўрадиган, тўғри инсонман! Қинғир, фальшни ёқтирмайман! Инсонни орқасидан гапирмайман, юзига айтаман! Мана шундай камчилигинг бор, ишинг нотўғри, кет, дейман. У эса кетиб, ўз айбини билмай, мени орқамдан гапиради. Кейин шундай гаплар ёйилиб кетади. Энди бу, фақат бизда эмас, жамики дунёда бор нарса. Sayyod.com сайтидан олинди\nФеруза Фаттохова: - Лекин, кўпинча сизлар билан содир бўлган шундай ҳолатлар, гап-сўзлар кўзга кўринади.\nШох Жаҳон Жўраев: - (кулиб, самимий) Чунки, фамилиямиз Жўраев! (Сўнг жиддийлашиб) Шерали Жўраевни ўғли бўлиш жуда ҳам қийин! Масъулияти кучли! Sayyod.com сайтидан олинди\nФеруза Фаттохова: - Айнан шу нарсадан келиб чиқиб айтмоқчиман, ижод бошлаганингизга олти йил бўлди. Нима деб ўйлайсиз, сизни кўпроқ машҳур инсонни ўғли сифатида билишадими, ёки хонанда сифатидами?\nШох Жаҳон Жўраев: - (самимий) Худога шукур. Икки-уч йилдан бери, мени ўзимни исмим билан, хонанда сифатида қабул қилишяпти, эшитяпман. Бундан хурсандман. Бир куни шундай воқеа бўлган. (кулиб) Йўлда светофорда турсам, иккита бола ўтиб кетяпти. Улардан бири "Ие, қара Шералини ўғли” деди. Иккинчиси бўлса, "Э, Жиннимисан, Шохжаҳон-ку!” деди. Лекин, мен шундай буюк инсоннинг фарзанди эканлигимдан фахрланаман! Sayyod.com сайтидан олинди\nШоҳ Жаҳон Жўраев ўзи айтганидек, ташқи кўриниши мағрур ва сирли бўлса ҳам, суҳбат давомида ўзини самимий тутди ва саволларга босиқлик билан жавоб берди. Айниқса, виделавҳа билан боғлиқ саволга жавоби, ўзига хос мураккаб дунёқараши, ёш бўлишига қарамай, ҳозирги кундаги хонандалар ичида ўз услуби, қўшиқлари ва овози билан ажралиб чиқа олган истеъдод эгаси эканлигини билдиради. Sayyod.com сайтидан олинди\nБўлим: Suhbat | Intervyu | Reportaj | Кўрилган: 14776 | Чоп этди: Sayyod | Теглар: Shoh Jahon Jo'rayev\n1 abbos (02-Фев-2011 12:50) [Материал]\nShohjahon Jo`raev tengsiz ovoz soxibi.Sanatizga omad\n2 armonli_bola (02-Фев-2011 13:28) [Материал]\nUNI ANDIJONDAGI TO`YLARDA BIR KO`RSANGIZ EDI AJOYIB MUXIT YUZAGA KELADI\n3 MO'MINA (02-Фев-2011 14:20) [Материал]\nUZBEKISTONGA Toshkenga qaytvoman SHOHJAHON KONSERT BERSEZ ZO'R BO'LARDI HUDO HOHLASA ONAM BILAN TUSHAMAN! SIZI OVOZIZ ZO'R KONSERTI JONLI IJRO BO'SA KERE DEB O'YLIMAN ..KONSERTIZI KUTIB QOLAMIZ OMAD\n4 Хайратдаман (02-Фев-2011 15:08) [Материал]\nШохжахон, инсонларнинг юзига тугри гапни айтиш, яхши хислат, лекин сизда тугрисузлик билан бир каторда, манманлик, кибрликни хам пайкадим. Берган интервьюнинг узида шунчалик манмансиз, хаетда бундан беш баттар булсангиз керак. Сал пастга тушинг. Бугун отангиз бор, ота - онани хам боглаб бермаган. Отангиздан кейин хали ким буласиз, елгиз Аллохга аен. Сал камторрок, оддийрок булишга харакат килинг. Русларда битта яхши макол бор "Будь проще и к тебе народ потянется"\n5 zeboshka (02-Фев-2011 17:15) [Материал]\n6 nigi (02-Фев-2011 17:19) [Материал]\ngalatiman mush , yoshsan mana gappi ochigi, haliyam osmonda yuribsan ulgayish hamagayam emas, kim uzini magrur tutsa ,bu unnig biroooz ahmoqligidan dalolat beredi.\n7 Yorqin-3077 (02-Фев-2011 17:39) [Материал]\nSHohjahon Jo'raev ga omad Olloh san'atlariga baraka bersin Ishlariga faqat omad tiliman\n8 nilushka (02-Фев-2011 17:53) [Материал]\nSuper Girl betta Botir Qodirovni nima aloqasi bor koment qoldirishim kereyakan dip hohlaganni yozvuradimi ashulasini eshitmasen uni qanaqaligini bilmasen nimaga u torisida gapirasan\n9 Малыш (02-Фев-2011 18:23) [Материал]\nБу маколани нимагадир куп сузлари чикмай колибди,Шохжахонни суратини остида колиб кетибди.Шохжахонга келиб тухталсек яхши сухбат булиб утган,уйлашимча одам бир оз сирли булиши керак,шолдир-шулдир булгандан кура.Клип хакида узини фикрига кушиламан "Фариштагинам" яхши ёритилмаган етказилиб берилмаган,лекин ашулага гап булиши мумкин эмас,жуда чиройли чиккан.Шохжахонга бир илтимос деймизми таклифми бор шу "Менга ёр бергин худо,хусни тулин ой булсин" деган кушигизи студиядаги вариантини такдим этсез хурсанд булардик тезрок,агар чиккан булса кайси сайтдан топсек булади?Шу кушигиз жуда менга манзур булди,нафакат менга дустларимга хам.Шу узиз айтиб утдиз-:талаб булса,мухлислар хохлашса яратаверамиз деб.Ижодий баркамоллик,омад,омад ва соглик хеч качон тарк этмасин омон булинг биродар...\n10 Ibrohim 90 (02-Фев-2011 18:33) [Материал]\nШохжахон сизга омад\n11 jasmin (02-Фев-2011 19:17) [Материал]\n12 MOHIRA (02-Фев-2011 19:21) [Материал]\nxaraketr jihatdan menga uxsharkan...Menimcha Shohjahonni romantikasi,fikrlash doirasi, uzini idora qilish qobiliyati juda kuchli va uta tasirchan inson. Usha tasirchanlik va tugriligi tufayli muammolar girdobiga duch kelishi tabiiy chunki u bn ishlaydiganlarning hammasi ham tugri odamlar bulavermaydida. Muxlis sifatida samimiy maslahatim: siz sizga qarshi chiqqanlar,qaydagi maydagap-luttibozlar bn kurashaman deb uziz uchun berilgan qimmatli daqiqalarni quldan boy bermang! Sizda ulmas talant bor.Usha talant,usha ovoz,sehr tufayli baribir yo'lingiz ochiq buladi.Aytishadiku oltin o'tda bilinar deb. Ijodizga omad va uzizga soglik salomatlik tilayman.Yangi va jozibador qushiqlaringizni kutib qolamiz!\n13 Nappyboy (02-Фев-2011 21:33) [Материал]\nTo'g'ri haqiqatdan ham ovozi kuchli sana'tkor, yahwi quwiqlari ham bor. Lekin man hayotda 2-3 marta töylada körganman judayam mag'rur, manman.Birovdi mensigisi kemidi,tan olish kere buyuk san'atkorni ögli,puliham köpligi aniq,lekin sa'natkor xalqqa samimiyroq,ochiq yuz bilan kulib, biroz hurmat qilib qarasa yahwi bulardi. Muxlislarini mensimasa,odam urnida kurmasa,ke4iraslayu sanatiyam,obrusiyam,kimi ug'liligiyam bir tiyin\n14 nadin (02-Фев-2011 21:49) [Материал]\nShox jahon akani ijodlarigaomad.ularni xamma qo'shiqlari zo'r!\n15 Zokirov (03-Фев-2011 00:17) [Материал]\nХурматли Шох Жахон. Юкорида келтирилган комментларни укиб узиз бирор хулосага келгандирсиз. Одамлар тугри езишибди - манманлик хакида. Агар, сизга уша манманлигиз халакт бермаганда шунча гап, ва мантики йук дуэл видеолариз хам булмас эди. Агар сизни бирор одам танкид килса ундан хурсанд булинг, жазавага тушмасдан. Сизга бир маслахатим хохласез олволинг хохламасез кунглиз уз кулизда - КАМТАРЛИК, ОДАМЛАР БИЛАН ЧИРОЙЛИК СУХБАТ ВА МУЛОКОТ КИЛИШ, ВА УМУМАН ОДОБ АХЛОКНИ БОТИР КОДИРОВ ДЕГАН САНЪАТКОРДАН УРГАНСАНГИЗ СИЗГА ЗИЕН КИЛМАЙДИ.\nМени сиз билан булган бахсим шу ерда якунига етди. Сизга Аллохдан омад тилайман.\n16 Zokirov (03-Фев-2011 00:32) [Материал]\nЮкорида бир кизимиз бу танкидчи Ботир Кодировни одами булса керак деб гумон килибдилар. Шу фурсатдан фойдаланиб Аллох гувохлигида айтаманки мени Ботир Кодиров умуман танимиди, ва хаетида хеч качон курмаган. Мен у йигитни санъатига булган кизикишим уша машхур танкидий видео лавхадан кейин бошланган. Мен шунчаки унинг бир мухлиси ман халос. Хамма саломат булсин.\n17 kudrat (03-Фев-2011 01:29) [Материал]\nSHohjahonga el qatori omad tilaymiz\n18 Roziya (03-Фев-2011 01:30) [Материал]\nKrugozori keng bo'lgan oilada tarbiya topgani ma'lum, bunaqa insonni tushunish uchun psiholog bo'lish kerak, keyin, aynan shu tanqidni ketidan quvib fikr bildiriw hamma ham xonandaning qo'lidan kelmaydi, tasanno, omadlar tilayman!!!\n19 komola (03-Фев-2011 11:09) [Материал]\n:Жуда хам манман узига хаддан ташкари куп ишонадиган инсон\n20 Azamat (03-Фев-2011 12:58) [Материал]\nAssalomu alaykum muhlislar va sait ijodkorlari. Suhbatni o'qib chiqdim, lekin bir oz zerikarli. Shuning uchun Shoxjahon haqida emas "jurnalist" haqida fikr bildirmoqchiman. Feruza Fattoxova san'atkorni suhbatga chorlaganku, lekin imkoniyatdan foidalana olmagan. Berilayotgan savollarning 5(1-5 savollar) tasi bir mavzuga, ya'ni klipga oid. Vaholanki, bir yoki ikki savol bilan ijodkorning klip haqidagi javoblarini bilsa bo'ladi. Ikkinchidan, "jurnalist" ning savollar rejasi yo'q,aniqrog'i, savollar alg'ov-dalg'ov tartibda berilgan. Suhbatning avvalida ham o'rtasida ham klipga oid savollarni uchratamiz. Bu esa suhbatdoshning chalg'ishiga va o'z fikrlarini bir joyga yig'ib olishiga xalaqit beradi. Balki shuning uchun ham Shoxjahon ba'zi bir savollarga qisqagina javob bergandur. Yulduzlar haqidagi maqola, suhbatlarni fanatlar va muxlislar intiq bo'lib kutishadi. Balki sait ijodkorlari uchun yuqoridagi tanqidlarning axamiyati yo'q bo'lib tuyular, biroq sizning saitingizdan foydalanuvchilarning hammasi ham saitga joylashtirilgan har qanday axborotni qabul qilavermasligini eslatib o'tmoqchiman. Ijodingizga omad tilab, Azamat Akbarov.\n21 mancha (03-Фев-2011 15:58) [Материал]\nКушикни тушанадиган одамга айтилмайди, балки кушикни тинглай оладиган ва дардни узида хис кила оладинан одамга айтилади, агар хамма саньатни тушуниб кейин тингласа унда тингловчи колмайди. Шундай саньаткорлар борки, овози юкори нотага етмаса хам тингловчи юрагининг юкори нуктасига олиб бора олади.\n22 akrom (03-Фев-2011 16:44) [Материал]\nmanimchayam sherali juravni ovoziga teng keladigani yo`q\n23 ELIX (03-Фев-2011 18:44) [Материал]\n24 РАХМЖОН (04-Фев-2011 02:22) [Материал]\nТИЛ СУЯКСИЗ БЕ АЙИБ ПАРВАРДИГОР ОДАМЛАР ГАПИРАВЕРАДИ АСАБНИ БУЗМАЙ ШОШИЛМАЙ УЗИНГИЗНИ УСТИНГИЗДА ИШЛАБ ЮРАВЕРИНГ!БУ ДАРАХТ ЭКИЛГАН ХАЛИ ТУЛА МЕВА БЕРИШГА КИРШГАНИ ЙУК ЭНДИ 5-6 ДОНА ЯХШИ МЕВА ОЛЯПТИ !ТУШУНГАНГА БИР КАЧИ,ТУШУНМАГАНГА УШАНЧА!\n25 Zokirov (04-Фев-2011 05:16) [Материал]\nБиласизми Super Girl, мен Шох Жахонга хеч хасадгуйлик ва душманлик килиш ниятим йук. У йигит таланти бор ва кобилиятлик йигитлигини уз кушиклари билан бир неча бор исботлаб булган. Купчиликга кушиклари ёкади, шу жумладан менга хам. Зебо кушиги жуда чиройлик кушик.\nАлбатта, бу мени ишим эмаску, лекин шундай ажойиб ийгит була туриб нега узига ухшаган ажойиб ва таланти уникидан кам булмаган санъаткорга шу даражада совук муомилада бу йигит. Ёки Шох Жахон унга хасад киладими? Ёки гап бошка ердами? Нимага мени сузларим Шох Жахонга шу кадар каттик таъсир килди? Ахир, мендан кура анча куполрок равишда колдирилган комментларга умуман эътибор бергани йук-ку. Ануви, ютюбда бир тожик, ялангоч баданига палто кийиб, ялангаёк булиб олиб мен Шох Жахонман деб ашула айтиб турибди. Нега унга карши эътироз видео лавхасини чикармайди Шох Жахон?\nЯна бир кайтариб бу мени ишим эмас албатта, лекин Шох Жахон ва Ботир Кодировдан зур дустлар чикар эди. Улар иккаласи хам бир-биридан колишмайдиган талантли санъаткорлар. Менимча, агар улар иккаласи бир булиб Халклар Дустлигида бир концерт беришса жуда катта вокеа булса керак! Бе айб Парвардигор - тепада ёзишгандек.\n26 Хуснида (04-Фев-2011 23:53) [Материал]\nбиласлами комментчила не нам это обсуджать, бизани ишимиза факат ва факат ижодига бахо бериш деб уйлиман.\n27 komol (05-Фев-2011 00:02) [Материал]\nКимлар нима деса десин, менга барибир,\nКимга яхши, кимга эса ёмонман.\nДейдиларку, беш кул баробар эмас,\nОтам айтган мен дунёга келганда –\nДунёларни тебратган – Шох Жахонман.\nКимга – кибр, кимга – ёкар карашим,\nСочлар тараб, сокол куйиб юришим,\nГохо кулиб, гохо магрур, куюшим,\nКандок килай, узи шундай булишим,\nОнам шундай туккан – Шохи Жахонман.\nУзбекларнинг булбулини углиман,\nОтам тугри, мен – тугрининг углиман!\nХалкка хизмат килиб утгум бир умр,\nКунгли тугри инсонларнинг кунглиман -\nБулбулзода Шохи Жахонман.\nХафа булманг, баландпарвоз сузимдан,\nМанманликни ахтармангиз узимдан,\nСамимият изланг юзу кузимдан,\nТошлар отманг караб туриб изимдан,\nКерак булса Мукбил Шохи Жахонман\nЭгилганга эгилгум пой теккунча,\nЗурга бошим магрур – булутларга етгунча,\nКунглим тошдир, балким гулгунча?!\nШундай булсам керак машхар келгунча,\nТангри ёри булган Шохи Жахонман!!!\n28 muttaqin (05-Фев-2011 03:50) [Материал]\nASSALAMU ALEKUM WR WB MUHTARAM BIRODARLAR SIZLARGA NIMA SHOH JAHONMI BOTIRMI NIMA ISHLARIN BOR ZOKIROV GAPIM SANGA OLLOXNI NOMINI QATTE YOQ BIR XOROM ISHLAR BN QORISHTIRMA SAN OZINI BIL OZIN KIMSAN HAMMANI NUQSONI BOR SAN OZINI BN QIYOMATTAGIYBATCHILAR BN BIRGA TIRILISHDAN OLLOXDAN PANOX SORA\n29 baby (05-Фев-2011 14:27) [Материал]\nXayratdaman men sizni yozgan gaplarizga qo'shilaman otdan tushsada egardan tushmay gapirvotti bu SHoxjahon janoblari qushiqlariga ovoziga hech ham gap bulishi mumkinmas faqatgina uni manmanligi salgina yuziga soya tashlab xarakterini uzi tasvirlaganidek emas jurnalist qizimiz etganidek sirli hamda salgina kiyimlaridek qoraytirib turibdi.\n30 alisher (05-Фев-2011 18:09) [Материал]\nman hammani gapiga koshilmiman nimaga deganda Botir bilan Shohjahondi urishtirganlarham odamlar.gap sozlari shu ahvolga olip keldi\n31 Coolboy (06-Фев-2011 02:23) [Материал]\nMani adamla Sherali Jo'rayevni eshitadi Man Shoxjahon Jo'rayevni eshitaman! Xamma qo'shig'i yoqdi manga! 5+=)\n32 eliko (07-Фев-2011 13:59) [Материал]\n33 Jahongir (08-Фев-2011 13:54) [Материал]\nБизни ушбу мақалонани ёзишга ундаган Шоҳ Жаҳон Жўраевнинг бугунги кундаги ижодидир. Шоҳ Жаҳон қўшиқчилик оламига кириб келиши билан жуда катта\n34 Jahongir (08-Фев-2011 13:54) [Материал]\nмаъсулиятни ўз бўйнига олди. Бу биринчиси, отаси Шерали Жўраевнинг номига муносиб бўлиш бўлса, иккинчиси эса қўшиқчиларни сананоғи йўқ бу замонда ҳеч кимга ўхшамаган, ҳатто, минглаб, ўзини ҳофизман деганлар куйлаган ва куйлаётган йўналиш – Шерали Жўраев йўлини ҳам айнан такрорламайдиган ўз овози ва ўз созига эга бўлиш эди. Шоҳ Жаҳон ҳеч қандай ижод қилмай бир умр отасининг қўшиқларин айтиб юрса ҳам бўларди, мухлислар тамонидан ардоқланиб юравариши ҳам мумкин, лекин отасининг ва мумтоз қўшиқларни ўзининг ижодига пойдевор қилиб, ижодкор сифатида янгиликлар қилишга уринмоқда. Биз бунинг илк намуналаридан баҳраманд бўлдик ҳам.\n35 Jahongir (08-Фев-2011 13:55) [Материал]\nЯна бир нарса борки, Шерали Жўраев ўзига ёш қўшиқчиларни эргаштира бошлагандан бери, уларга қарата жуда кўп марта – “фақат мени қўшиқларимни айтиш билан чекланиб қолманглар, ўзларингиз ҳам мустақил ижод қилинглар” – деб такрор ва такрор, куйиниб гапирганлар. Кимдир бу фикрни тўғри тушуниб, ўз ижод намуналарини тақдим этиб келмоқда, лекин, нотўғри тушиниб Шерали Жўраевдан хафа бўлганлари ҳам топилади. Шоҳ Жаҳонга ҳам худди шундай гапларни айганлигини биз, Шерали Жўраевни қуйидаги фикрларидан билишимиз мумкин, яъни – “Биринчи қарсак мен учун чалинади, иккинчи марта чалдирмоқ эса ўзинга боғлиқ”. Мен ўзимдан келиб чиқиб гапирадиган бўлсам Шерали Жўраевнинг мухлиси бўлганлигим боис, аввалига Шоҳ Жаҳонни ул зотни ўғли эканлиги учунгина эшитиб турардим. Лекин, ҳозир эса ундай эмас. Бугунги кунда ёш ҳофиз нафақат мен каби отасининг мухлислари ва хатто Шерали Жўраев ким десангиз бирор-бир жўяли фикр билдира олмайдиганлар қалбидан ҳам жой олмоқда. Бунга сабабчи “Зебо” қўшиғидир.\nБу қўшиқ жуда чиройли, мукаммал яратилганлиги учун мана бир неча йил бўлса ҳамки ўз мавқейини йўқотгани йўқ. Барчага бирдек маъқул бўлди. Бу қўшиқ ҳар лаҳза кимнингдир уйида, яна кимнингдур машинасида, кимнингдур телфонида янграмоқда ва энг мухими тўй-ҳашамларда куйланмоқда.\nАлбатта, бу қўшиқ бирданига яралиб қолмади, бунинг замирида катта меҳнат, уйқусиз тунлар бор. Шоҳ Жаҳон бу қўшиқдан олдин шу йўлда бир нечта қўшиқлар қилган эди. Масалан: “Ошиқлар валси”, “Биринчи бўса” ва бошқалар. Бу қўшиқларни яратишда ошириб борилган маҳорат албатта “Зебо”га таъсир қилмай қолмади.\nМайин мусиқага тор созининг бетакрор садоси қўшилиши ҳар қандай инсонни ўзига қаратмай қолмайди. Қўшиқнинг авжига чиқиб яна торнинг бетакрор чилинишига ўтилгач эшитиб турган одам беихтиёр қўлида тор бўлмасада бўш турган қўлларида тор чолгандек харакатларни қилади. Мени икки ёшли жияним бор. Унга “Зебо”га олинган килипни қўйиб бериб, –“нима қиляпти” – десангиз кичкина, мўжазгина қўллари билан кўкрагини чертади. Бу билан нима демоқчиман, бу ҳам бўлса, ўзбекнинг кимлар учундир “эскирган” созида, айниқса торни кўрсатиб бу созни номи нима десангиз “рубоб” дегувчи ёшларга ҳам маъқул келадиган ажиб бир қўшиқ яратса бўлар эканку! Балки фақат ёшларни айблавермасдан шундай ижодкорларни қўллаб-қувватлаб, ёшларни миллий мусиқа тамон чорлаш мумкиндир. Шу туфайли бу қўшиқ, уни яратган ва куйлаган инсон биз учун қадирли.\n36 Jahongir (08-Фев-2011 13:55) [Материал]\nХурсанд бўлиш сабабларидан яна бири, 2009 йилнинг охирги кунларида TVM ижодкорлари томондан Янги йил байрами, TVMнинг беш йиллиги ва яна бир қанча бошқа сабаблар туфайли ташкиллаштирилган байрам концертида фақат Шоҳ Жаҳон туфайлигина жуда оз фурсат бўлсада саҳнага миллийлик кириб келди. Қўшиқ миллийлик ва замановийликка жавоб бера олувчи “Зебо” қўшиғи, раққосалар ҳам ҳар ҳил кийимларда эмас ўзбекона либосларда, рақслар ҳам миллийча. Ахир бу шунчаки бир ҳолат эмас. Ёшларнинг онгида миллийликнинг шакрланитилашдаги дадил қадам. Бу Шерали Жўраевнинг таълимини олган ёш бир йигитнинг катта иши. Аммо, буни англаб етмоқ ҳар кимга ҳам насиб этавермайди.\nЮқорида айтиб ўттикки, бу қўшиқнинг яратувчиси ҳам Шоҳ Жаҳоннинг ўзидир. Биз ўзбекларда – “гап келганда отангни ҳам аяма” – деган гап борки, мен фақат бир-икки муаммоли масалаларга тўхталмоқчиман.\nШерали Жўраев ва биз каби ул зотнинг мухлисларини бир оз ўйлантирган, Шерали Жўраевга ҳар ҳил даъволар билан чиққанлар аввало, “Зебо” қўшиғининг ярмичалик бирор нарса қилсинлар ва кейин уларнинг даъвосини ўйлаб кўрайлик. Мени гапимга – “Уларнинг ҳам “Зебо”чалик яхши қўшиқлари бор” – деб қарши чиқишингиз мумкин, бор, лекин, ўша қўшиқларнинг яратувчиси бошқалардир. Улар фақат ижорочи. Мен уларга қўшиқчи ёки ҳофиз деб мурожаат қилмаган бўлардим. Шундайларга қўшиқ яратиб бераётганлар олдига бориб, ўша “қўшиқчилар” бераётган пулни икки хисса тўлайман десангиз, аминманки уларга эмас, биринчи бўлиб сизга, энг яхши қўшиқлақрини икки қўллаб тортиқ қилади. Хуласа шуки биз учун, шахсан менга ҳар ҳил даъво билан чиққанларнинг барча қўшиқлари битта-ю, “Зебо” битта!\nБошқа бир масала эса бу Шерали Жўраевни чарчаганга чиқариб қўйган, – “қўшиқ айтишни йиғиштирса ҳам бўлади” – дегувчи баъзи “шогердларининг” фикрларидир. Балким, қайсидур маънода улар учун шундайдир, лекин Шерали Жўраев шундай ижодкорки, улар айтгандек, қўшиқ айтолмай қолган ҳолида ҳам керак бўлса улардан яхшироқ куйлай олади. Бу бир ҳақиқатдир, биз бундай дейишлигимизга яна бир сабаб борки, ундайлар учун яъни Шерали Жўраевни қачон чарчаркин деб кутиб ётувчиларга айни пайтда бир нарсани англатмоқ керак, энди Шерали Жўраев ҳеч қачон толмагай. Мен ҳозирги вақтда Шерали Жўраевни юксак парвозга шайланаётган бургутга ўхшатаман. Икки ўғли икки қанотидур. Шерали Жўраев уларга бош бўлиб, тўғрини йўлни кўрсатиб турса, албатта, ул иккиси ўз сўзини айтадилар. Юқоридаги бир нарсаларни “кутиб турганлар” энди кутмоқлик бефойдалигини билсинлар.\nЛекин муъаммо шуки, улар ҳақиқатни қандай эканлигини англолмайдилар. Шу сабабдан доим бир нарсалар ўйлаб топаверадилар.\n37 Ibrohim 90 (08-Фев-2011 14:10) [Материал]\nШохжахон даданггизни бир мукаддас туртликлари бору ;ИТ ХУРАР УТАР КАРВОНИНГ РАНЖУ МАЛОМАТДА ЁНМАСИН ЖОНИНГ ЛЕКИН БИР УМР АЛАМ КИЛАРКАН ДУСТЛАР ИТЛАР ОРАСИДАН УТСА КАРВОНИНГ;деган чидайсиз.Улуг санъат йулида марду-номард учрайверади.Лекин сизга ухшаганлари йук хали тугулмаган.Шер боласи шербаччасиз.Лайчаларга парво килмайсиз омад .Биз кушикларинггизни мазза килиб эшитамиз Омад янаям.I\n38 narmin (08-Фев-2011 16:24) [Материал]\nMAN NIMA DEYISHGA LOLMAN. SHOX O'ZIZ GAPIRIB BO'BSIZ HAMMASINI.\n39 narmin (08-Фев-2011 16:25) [Материал]\nALLOH YOR BO'LSIN!\n40 Zokirov (09-Фев-2011 04:33) [Материал]\nБунинг замирида катта меҳнат, уйқусиз тунлардан ташқари (бунисини эсдан чиқариш катта хатолик булади) энг асосий манба КАПИТАЛ керак. Уша КАПИТАЛ зормондани одам ўзи ишлаб топиши ёки унга кимдир хадъя этиши ёки спонсорлик килиш керак, яъни ундан кейнчалик янада каттарок капитал кайтариб олиш учун. Энди мухтарам Шох Жахонга табии холки биринчиси билан учинчиси керак эмас, чунки иккинчиси бор (буни инкор этишга харакат хам килманг, чунки сиз каби энг ашаддий (узур “гап келганда отангни ҳам аяма” деб узиз айтдиз) насилдан насилга утадиган мухлис хам бунга ишониши кийин). Бошкалар эса катта мехнат ва уйкусиз тунлар утказиб овора булишмайди, чунки халиги тепадаги зормонда йук. Дарвоке, биласизми - хозир капитализ булса талантниям, уйкусиз тунларни хам кераги уйк экан. Ушани узи етармиш.\n"Улар фақат ижорочи. Мен уларга қўшиқчи ёки ҳофиз деб мурожаат қилмаган бўлардим" (Тургунов Жахонгир). Менимча ижорочи эмас, ижрочи булса керак. Кейин бу сузларни учаласи хам бир-биридан фарки йук. Узбек тили багоят бой тил ижрочи деса хам булади, кушикчи деса хам булади (еки пятница деса хам булади шестница деса хам булади). Асосий нарса уша кушикни одамларни кунглига кандай тарзда етказиб бериш. Агар, хурматли Шерали Жураевни сехрли овозлари булмаганда менимча бундай даражага етиш савол белгиси остида булиб колар эди.\nШундайларга қўшиқ яратиб бераётганлар олдига бориб, ўша “қўшиқчилар” бераётган пулни икки хисса тўлайман десангиз, аминманки уларга эмас, биринчи бўлиб сизга, энг яхши қўшиқлақрини икки қўллаб тортиқ қилади (Тургунов Жахонгир). Энди бу ёгини сал ошириб юбордиз. Энди ашаддий мухлис ман деб гапираверадими огзига келганини. Шоир инсонларни унака оёк ости килиб юбориш одобдан эмас. Хали узбекни кушикчилари билан хофизлари шоирлар халкига килган хизматини, ўндан бирини хам килмаган таксир. Хамма бармок бир хил эмас.\nХулоса шуки, мошинада сизни кушигингизни янграшини хохласангиз "капитал" тупланг, чунки радиога чикиш хам текин эмас.\nМухтарам Сайиод жаноблари айтганларидек ПИАР керак, ПИАР! ПИАРГА эса яна уша КАПИТАЛ керак!\n41 Zokirov (09-Фев-2011 04:41) [Материал]\nСайиод, ануви кодларизи сал куринадиган килиб куинг, илтимос сиздан. Одамни эъзворди лекин. Кузойнак такиб олиб хам тушуниш кийин бувотди.\nКейин, ануви тепадаги клавиатура кахрамонларига айтмокчи булган гапим шуки узингни купол ва тупой комментларинг билан шундай машхур одамни форумини ахлат хонага айлантирмасдан, ман санга агар мард булсанг бир емайл бераман, уша ерга канча хохласанг езавергин, ундан беш баттар килиб кайтариб юбораман узинга. Бу ер маданиятлик жой, ёзаверма хар-хил нарсаларни.\n42 Zokirov (09-Фев-2011 04:59) [Материал]\nАгар, уша "КАПИТАЛ" улгур керак булмаганда, йурармиди Севара Назархон Москваларда, Алла Пугачевани каердагидир конкурсларида катнашиб.\nБундай ажойиб киз узимизга хам керак. Агар, буюк санъаткорларимиз мингталаб шогирд тахламасдан, бир Севарадек истеъдодлик ва латофатлик кизни куллаб-кувватлашганда, халкка канча фойдаси булар эди. Афсус, вакт эса аямасдан утаверади ва утаверади.\n43 Jahongir (09-Фев-2011 11:09) [Материал]\nЗокиров жанобларига жавоб! Тўғри капитал Жўраевларда керагидан ортиқча бўлиши мумкин. Лекин сизга маълумки катта санъаткорларнинг деяарли барчасининг фарзандлари қўшиқ куйлашиб келишмоқда, уларнинг капитали ҳам ёмон эмас. Атрофга бир қаранг ҚАНИ УЛАР? бирорта янгилик қила олишдими? ЙЎҚ! Шоҳ Жаҳон ўткизаётган оддий тўйларни кузатинг. Одамлар Шоҳ Жаҳонни кўраман деб деворларга чиқиб олишиб унинг қўшқиларини эшитишмоқда. Бунга капиталнинг нима алоқаси бор. Бунақа тўйлар ҳам олдин бўлиб турарди яъни Шерали Жўраев борган тўйларда. Эътибор беринг Зокириб жаноблари фақат Жўраевлар шундай эхтиромга лойиқ. Улардан бошқа ҳали ҳеч ким бундай қила олган эмас. Ҳатто ўша Озодиз ҳам. Ботир эса бундай эътиборни орзу ҳам қилмасин. Ботир сиз каби санъатни тушинмайдиганлар учун қўғирчоқ каби юрибди. Нима қилаётгани ўзи ҳам билмайди бечора.\n44 Jahongir (09-Фев-2011 11:19) [Материал]\nЗокиров жанобларига жавоб! Шундайларга қўшиқ яратиб бераётганлар олдига бориб, ўша “қўшиқчилар” бераётган пулни икки хисса тўлайман десангиз, аминманки уларга эмас, биринчи бўлиб сизга, энг яхши қўшиқлақрини икки қўллаб тортиқ қилади деган жойда биз шоирларни назарда тутмаган эдик. Сал эътиборлироқ бўлинг Зокиров жаноблари, шоирлар қўшиқ яратмайдилар. сиз аввал ким нима иш қилишини билиб олинг. Ақл ҳаммага берилган. Лекин уни ишлатишни бандасининг ихтиёрида қолдирган. Сиздан илтимос ҳақиқий санъатга ошно бўлинг! Жўраевлврдвн бошқаси бари ўткинчи. Буни ман айтяпман. Агар ёшроқ бўлсангиз сиз билан 50 йилдан кейин гаплашамиз. Ўшанда манга Ботирдан бирор нарса мисол келтира олсангиз қойил қоламан. Ўша кунларга барчамизни етказсин.\n45 Jahongir (09-Фев-2011 11:20) [Материал]\nэътирозлар бўлса Tashakkur@mail.ru га мурожаат қилинг илтимос\n46 Zokirov (10-Фев-2011 03:39) [Материал]\n47 Rashidbek Norqulov (11-Фев-2011 09:37) [Материал]\nYozilayotgan kamentariylarni o'qib o'tirmadim, chunki har doimgi bir xil gaplar JO'RAYEVLAR oilasi haqidagi savollar bildirilgan fikir muloxazalar. Shox Jahonni bergan interviyusini o'qidim. Lekin tomoshabindan jurnalistlardan "BUNCHALAR EZMA" bo'lmasliklarini iltimos qilardim. Shox Jahon ijod qilyapti, uni ijodini faqat kuzatish kerak deb o'ylayman. Hadeb kavlash emas, hasad emas, havas qilish kerak. Shox Jahon o'rnini hech kim bosolmaydi. Qani kim bor ko'rsatiylarchi o'rnini egallaydigan. Ashaddiy Kamentariychilardan bo'lar bo'masga yozaverishni endi bas qilishlarini sitardim.\n48 jahongir (12-Фев-2011 16:33) [Материал]\nhaqiqat bor ekanku\n49 Zokirov (13-Фев-2011 21:09) [Материал]\nХакикат - одамлар хамма нарсани ростини ва очигини езганда булади. Тепада Озодбек Назарбеков, Ботир Кодиров, шу жумладан бошкалар шаънига тош отибсиз. Сизни езган нарсаларизга катта килиб жавоб ёзсам хам буладику, лекин афсус узимни вактимга рахмим келяпти. Одам бир тушунмаса, икки тушунмаса унда унга тушунтиришни фойдаси йук. Сизни позициянгиз бир кишини химоя килиб, купчилик санъаткорларга хурматсизлик килибсиз. Шерали Жураев ва унинг фарзандлари халкдан таркаган. Узбек халкида Жураевлардан бошка хакикий еки тарихий санъаткорлар йук деб халкни пастга уриш - билмадим кайси хакикатга тугри келади. Узбек халки Жураевларни ишлаб чикариш кобилиятига ега экан, унда улардан анча кучлигини хам ишлаб чикаришга кодир.\nБилиб олинг, Юлдуз Усмоновани бир аёл боши билан узбек халкига килган жасоратона хизматларини хали бирорта санъаткор ёки хофиз килгани йук. Киргизларга карши (Дадахон Хасандан ташкари) кайси кушикчини кушик айтишга духи етди. Хаммаси бир жойини кисиб утирибди. Хали умур тухтаб колгани йук, ким тарихда кандай тарзда колишини келажак курсатади. Хозир эса Нострадамуслик килишни фойдаси йук.\n50 jamila (20-Фев-2011 20:44) [Материал]\nхамма коментларни дамига писта куртоп!шохжахон сизга омад,маладец!


Дониш Домла: Ҳақиқат йўқ…ми?\nИжодий танловга марҳамат!\nШавкат Миралимовнинг шавкатли қадамлари\nЎзМУ дунёдаги биринчи 500 та ўриндаги олий таълим муассасалари рўйхатига киради!\nШавкат Мирзиёев “Илм бўлмаса, ривожланиш бўлмайди”\nЎзМУ профессор-ўқитувчилари Жиззах вилоят мактабларида сабоқ беришмоқда\nДекан, кафедра мудири ўз вазифасини биладими?\nЎзбекистон Миллий университетида Технологиялар ва инновацияларни қўллаб-қувватлаш маркази ташкил этилди\nМиллатнинг қиёфасини асрайлик!\nДўстларим меҳридан яшнагай кўнгил\nВатанпарварлик, фидойилик ва садоқат\nМархабохон к записи Акамизни Оллоҳ шундай қилиб яратган…\nТўлқин Эшбек к записи Катта карвон йўлдан адашмас\nЗокирова Мадина к записи Нажот – илму-маърифатда


ЖЧ-2018: Кўп миллатли жамоаларнинг бошқаларидан фарқи нимада?\n28 январ 2021, Тошкент вақти: 17:01\nРоссия жамоаси, 2015 йил\nРоссияда бўлиб ўтаётган футбол бўйича Жаҳон чемпионатида иштирок этаётган аксар терма жамоада турли миллат вакилларини кўриш мумкин. Айниқса, Швейцария терма жамоаси этник таркиби хилма-хиллиги билан ном чиқарган.\nШвейцария терма жамоасидаги 23 ўйинчининг 14 нафари ёки мамлакат ташқарисида туғилган, ёки иммигрантлар фарзандларидир.\nФранция терма жамосининг 3/4 қисми мамлакатда яшаётган бошқа миллат вакилларидир. Бельгия жамосида 11, Англияникида 10, Германияникида эса 6 нафар бошқа миллатга мансуб бўлган ўйинчи бор.\nАммо, Россияда Марказий Осиё давлатларидан ҳамда Украина ва Молдова каби бошқа ўлкалардан келган миллионлаб иммигрант бўлса-да, Россия терма жамоси аъзолари асосан этник рус эканлиги пайқамасликнинг иложи йўқ. Жамоада бир-икки нафар осетин ва бошқа Россияга кирувчи автоном республикада яшовчи миллат вакили бор холос.\nРоссия фуқаролигини олган Марио Фернандез ва ота-онаси Беларусь ва Украинада туғилган ўйинчилардан ташқари рус терма жамоасида рус бўлмаган ўйинчи деярли йўқ.\nМосквада чоп этиладиган “Советский спорт” газетасининг АҚШдаги мухбири Слава Маламуд Озодлик билан суҳбатда:\n- Табиийки, Россия Собиқ Совет давлатларидан бошқа ўлкалардаги мигрантларни ўзига жалб қилмайди. Бундан ташқари, Россияда бор муҳожирларни жамиятга интеграция қилиш билан боғлиқ катта муаммолар бор. Шундай экан, миллий терма жамоа аксар Европа давлати жамоасидек этник таркиби жиҳатдан хилма-хил эмаслиги ҳайратланарли ҳол эмас, - деди.\nМаламуд Тошкентда туғилган ва Россияда улғайган нигериялик иммигрант фарзанди Питер Одемвингие бир неча йил олдин Россия учун ўйнашдан бош тортиб, Нигерия учун ўйнашга қарор қилганини айтди.\nМаламуд Россияда яшаётган миллионлаб мигрант ижтимоий ва иқтисодий тўсиқларга дучор бўлиб, профессионал спорт билан шуғуллана олмаслигини қўшимча қилди. Россиядаги муҳожирларнинг аксари оз маош тўлайдиган ишларда ишлайди ва жамиятнинг тўлақонли аъзоси ўлароқ кўрилмайди.\n- Улар чеккада яшайди, тўлиқ қабул қилинмайди ва кўпи билан уларга тоқат қилишади. Ўз иқтисодий-ижтимоий аҳволлариден келиб чиқиб, фарзандларини уюшган спорт билан шуғулланишга юбора олмайдилар. Уларнинг аксари Россия фуқаролигини ололмайдиям, - деди мухбир.\nМаламуд Россия терма жамоасида этник озчилик вакиллари йўқлигининг яна бир сабаби миллатчилик эканлигини айтди.\nКўпчилик россиялик Франция, Германия, Англия ҳамда Швейцария каби Европа жамоларидаги хилма-хилликни ушбу давлатлар заифлиги ҳамда анъанавий маданият емирилаётганидан дарак деб билади.\nМаламуд кўпчилик этник руслар Европа “бостириб келаётган варварларни” деб ҳалок бўляпти, деб ҳисоблашини қўшимча қилди.\n- Умуман олганда, бу қарашлар мамлакат расмий идеологиясининг бир қисмидир.\nМасалан, Санкт-Петербург шаҳрининг “Зенит” футбол клуби яқингача қора танли ўйинчи олмаслик сиёсатига амал қилиб келарди. Бунинг асосий сабаби клуб мухлисларининг бунга қарши эканлигидир.\nАммо Россия терма жамоаси Жаҳон чемпионатидаги ягона моноэтник жамоа эмас. Жанубий Корея, Япония, Исландия, Сербия, Хорватия каби давлатлар терма жамолари ҳам деярли бутунлай бир миллат вакилларидан иборатдир.\nШвейцария терма жамоасининг икки таниқли ўйинчиси Гранит Жака ва Жердан Чакири этник албандир. 22 июнь куни Швейцария Сербия терма жамоасини 2-1 ҳисоби билан мағлуб этди. Тўпни дарвозага киритган Жака ва Чакири гол ортидан бургутни эслатувчи имо-ишора қилди. Албания байроғида икки бошли бургут акс этган бўлиб, у мамлакат мустақиллиги рамзидир.\nЎйин бораётган стадионларда ҳар қандай сиёсий белги ва ҳаракатларни ман этувчи FIFA бу икки футболчининг ҳар бирини 10 минг доллардан жаримага тортди.\nШвейцарияда ҳам ҳамма мамлакат терма жамоаси этник таркиби хилма-хил бўлганидан мамнун эмас. Швейцария миллий партияси аъзоси мамлакат терма жамоасини “болқон акценти билан сўзловчи хорижлик ёлланмаларнинг тажрибали труппаси” дея таърифлади.\nҚизиғи, Морокко терма жамоасидаги 23 ўйинчининг 17 нафари ҳамда Тунис жамоасининг 11 ўйинчиси Европада туғилган. Улар ўз ватанлари эмас, ота-онали туғилиб ўзган мамлакат учун ўйнашга қарор қилишган.\nМаламуд этник хилма-хиллик асосан Франция, Германия, Бельгия ҳамда Нидерландия каби бой мамлакатларда кузатилишини айтади.\nМухбир Аргентина ва Бразилия жамияти этник жиҳатдан хилма-хил бўлмаганида, балки футболда катта муваффақатият қозонмаган бўларди, дейди. Ўзи ҳам АҚШ фуқаролигига қабул қилинган Маламуд бир кун АҚШ ҳам ўзининг этник хилма-хиллигидан футболда муваффақият қозониш учун фойдалана олишига умид қилишини айтди.


Ғуломнинг бозори чаққон\n1 январь, 2017, 13:10\n"Наполи" ҳимоячиси Фавзи Ғулом қатор гранд клублари эътиборига тушди ва уни қўлга киритмоқчи бўлган жамоалар сони кун сайин кўпайиб бормоқда.\nАввалига "Реал" устози Зинедин Зидан ўзи сингари асли жазоирлик бўлган Фавзи Ғуломни Мадридга таклиф этаётган ҳақи хабар берилган эди. Энди 25 ёшли бу футболчига "Челси", "Бавария" ва ПСЖ каби гранд клублар ҳам даъвогарлик қилмоқда.\nАйни пайтда "Наполи" ва Фавзи Ғулом 2018 йилгача давом этадиган шартномани узайтириш бўйича келиша олмаяпти. Футболчи йилига 2,5 миллион евро миқдорида маош талаб қилмоқда. Клуб эса кўпи билан 1,6 миллион евро маош беришини айтмоқда. Гранд клублар бу вазиятдан фойдаланиб, Ғуломни осонликча қўлга киритмоқчи. Чунки агар футболчи шартномани янгиламайдиган бўлса. унинг трансфер нархи сезиларли даражада тушиб кетади.\nГранд клубларнинг барчаси Фавзи Ғуломга унинг маош борасидаги талаблари тўла қодирилишига ваъда бермоқда.


«Ман-ман ва камтарин» китоблар… – Kar24.uz\n«Ман-ман ва камтарин» китоблар…\nМана, Нукус шаҳримизнинг “Деҳқон Бозори”даман. Талаба бўлганим учун Инглиз тили фанидан китоб ҳарид қилиш мақсадида китоб дўконига тушдим. Аввалари “Бозорларда ҳамма нарса бисёр-у, китоблар кам бўлса керак”- деб ўйлардим…\nЯхшиликка адашган эканман… У ердаги рангба-ранг китобларни кўриб, чеҳрамда табассум пайдо бўлди. “Оптом книга”-деган китоб дўконига бордим-у, нархини қарасам, 15 минг экан. Бошқа жойдан худди мана шу китобни 11 минг сўмдан сотиб олдим. Қизиқ, “Китоб дунёдаги энг қиммат баҳо хазина”, – дея нархини ҳам юксалтиравериш шартмикан?\n2017-йил 12-феврал кунги китобни севгувчи Президентимизнинг “Китоб маҳсулотларини чоп этиш ва тарқатиш тўғрисидаги” қарори ҳар ким китоб маҳсулотларини истаган нархда сотилиши учун қабул қилинмаган-ку?! Севимли Инглиз тилимни арзон баҳода олганим боис, “Бекажон”имнинг ҳам янги сонини бағримга босиб, “Талабалар турар жойи” га Автобусда қайтдим…\n“Кар24” учун махсус Зуҳра Файзуллаева тайёрлади.\nPrevious Eyfel minarasi\nNext Қўлингиз тозами?


МТВ тарбиячилар сифатсиз кўмирдан брикет тайёрлаётгани ҳақидаги хабарларга муносабат билдирди\n14:09 / 31.10.2020\n«Мактабгача таълим ташкилотларида куз-қиш мавсумига тайёргарлик, сифатли кўмир билан таъминлашдаги муаммолар» мавзусига бағишланган матбуот анжуманида Мактабгача таълим вазири ўринбосари Шодиёр Маматқулов тарбиячилар сифатсиз кўмирдан брикет тайёрлаётгани ҳақидаги хабарларга муносабат билдирди.\n«Ушбу ҳолат Самарқанд вилояти Тайлоқ туманидаги 30-сонли мактабгача таълим муассасида бўлган. Ушбу муассасага 11 тонна кўмир келтирилган. Ана шу кўмирнинг 400-500 килограми майдаланган, сифатсиз кўмир шаклида бўлган ва шу сабабли ходимлар томонидан шу ҳолатда тайёрланган. Мактабгача таълим муассасаси директори кўмирни увол қилмаслик мақсадида ўз ихтиёрлари билан қўлбола брикетларни ясагани маълум бўлди. Вилоят мактабгача таълим бошқармаси томонидан “Ўзбеккўмир” АЖнинг Самарқанда кўмир етказиб берувчи филиалидан 964 миллион сўмга 894 тонна кўмир ҳамда 1 минг 686 тонна кўмир брикет харид қилинган.\nМазкур ҳолат юзасидан Андижон мактабгача таълим бошқармаси томонидан тезкор ишчи гуруҳ тузилиб, жойларга чиқиб ўрганилганида бундай ҳолат қайси мактабгача таълим ташкилотида ёки қайси туманда бўлганлиги аниқланмаган. Лекин шунга қарамасдан буни очиқ айтишимиз керакки, бундай ҳолат нафақат Андижон вилоятида, балки бошқа вилоятларда ҳам кузатилади. Биз буни инкор қилмаймиз.\nАндижон вилоятида 530 давлат мактабгача таълим ташкилотлари бўлиб, 2020-2021 йил куз-қиш мавсуми учун жами 19 минг 989 тонна кўмир ва брикет маҳсулотларини етказиб бериш кўзда тутилган. Шундан 5 минг 171 тонна кўмир ҳамда 14 минг 718 тонна кўмир брикет ёқилғиси олиш режалаштирилган бўлиб, бугунги кунда ушбу кўрсаткичи 74 фоизга бажарилганини айтиш мумкин.\nАниқланишича, Самарқанд, Навоий вилоятларида сифатсиз кўмир олиб келинган. Шунингдек, Фарғона, Наманган, Сурхондарё, Бухоро, Андижон вилоятларидаги сифатсиз кўмирни қайтариш ҳолатлари аниқланган. Далолатномалар тузилиб, “Ўзбеккўмир” АЖ билан ҳамкорликда сифатсиз кўмир сифатли кўмир маҳсулотларига алмаштириб берилган”, - дея Шодиёр Маматқуловнинг сўзларини келтирмоқда Kun.uz мухбири.\nЎтин бозоридан репортаж: Қишда уйни иситиш қанчага тушади?


Пентагон нима учун Афғонистонда дунёдаги энг қиммат АЁҚШ қурганига изоҳ бера олмаяпти\n17:00 / 03.11.2015\nАҚШ Мудофаа вазирлиги Афғонистонда битта автомобилларга ёнилғи қуйиш станцияси қурилишига 43 миллион доллар сарфлаб, энди шунча маблағнинг нима мақсадда ишлатганига изоҳ бера олмаяпти. 2 ноябрь куни Афғонистонда реконструкция масалалари бўйича АҚШ бош инстпектори Жон Сапко ҳисоботида ушбу савол ўртага ташланди.\n“Мудофаа вазирлиги америкалик солиқ тўловчиларнинг 43 миллион доллар пулини дунёдаги энг қиммат ёнилғи қуйиш станциясини қуриш учун ўзлаштирди”, - дея тасдиқлади Сапко.\nГап 2011 йилда Шибарганда қурилиши бошланган объект ҳақида кетмоқда. Америкаликлар мазкур ноодатий бензоколонка орқали маҳаллий аҳолига машиналарга сиқилган табиий газ қуядиган шохобча аслида қандай бўлиши кераклигини кўрсатиб қўймоқчи бўлишган.\nДастурнинг умумий қиймати 800 миллион долларни ташкил этиб, март ойида бекор қилинган. Бу вақтга қадар эса 43 миллион “сарфлаб” бўлинган. “Ростини айтганда, бу аблаҳона иш”, - изоҳ берди инспектор.\nВазият худди шундай объект қурилиши қўшни Покистонда бошланганидан сўнг янада кучайди. Ҳар битта шундай станция қурилиши учун бу ерда 500 минг доллардан камроқ пул сарфланган, яъни Американинг Афғонистондаги станциясидан 140 баробар арзонроққа тушган.


Ноёб илон ов қилиш учун ўргимчакка айланади(Видео)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ноёб илон ов қилиш учун ўргимчакка айланади(Видео)\t15:07, 13 апрель\tЎргимчак ва заҳарли илонлардан қўрқадиган кишилар ҳайвонот дунёсида ҳар иккала ҳайвонга мансуб бўлган, яъни ўргимчакка ўхшашга ҳаракат қиладиган илон борлигини билиб қўйсалар, фойдадан холи бўлмайди, деб хабар берди “Вести” нашри. “Ўргимчак думли”, камёб, шохли форс заҳарли илони ўлжасини алдаб ушлаш учун унинг тумшуғи тагида “ўргимчак” ўрнатилганга ўхшаган думини ликиллатади. Думни “ўргимчак” деб ўйлаб, уни емоқчи бўлишганда, ўзлари илонга емиш бўлишади. Эроннинг Илом шаҳрида биолог Беҳзод Фотиний бошчилигидаги олимлар гуруҳи бу турдаги илонларнинг ов қилишини ўрганишди ва видеога муҳрлашди. Улар илоннинг айёрона тарзда қиёфасини ўзгартирганини, атрофдаги тошлоққа мослашганининг гувоҳи бўлишди. У қимирламай, пистирмада ётганида фақатгина думини ликиллатар, думи ўргимчакни эслатарди. Қуш тузоққа илинганини тушунмай, “ўргимчак” ни емоқчи бўлганида, заҳарли илон яшин тезлигида зарба бериб, уни ўлдиради.\n2001 йилга қадар бундай заҳарли илон битта, Эронда 1968 йил экспедиция жараёнида топилган бўлиб, мутахассислар унинг думини туғма нуқсон ёки аномал ўсимта деб ҳисоблашган эди. 2006 йилга келиб, адолат қарор топди ва бу илон янги кашф этилган ҳайвон сифатида қайд этилган. Олимлар илоннинг думи ўлжани ушлаш учун хизмат қилади деб тахмин қилган эди. Олинган видео уларнинг фарази тўғрилигини тасдиқлади. Аммо маҳаллий қушлар илоннинг бундай одати борлигини яхши билишгандан жуда эҳтиёткор бўлиб кетишган. Тадқиқотлар шуни кўрсатдики, илоннинг бу тури туғилгандан дарҳол ўзига хос думи ўса бошлайди ва балоғатга етгунга қадар ўсишдан тўхтамайди. Фақатгина балоғатга етган илонларгина шу усулда ов қила олади. Баъзида қушлар ёлғончинининг думини ростдан ҳам чўқиб, унга тан жароҳати етказишади


Чеченистонда урушга жўнатиш учун эркаклар ўғирланаётгани айтилди. Уруш хроникаси\n27 май 2022, Тошкент вақти: 05:43\nЖонли Чеченистонда урушга жўнатиш учун эркаклар ўғирланаётгани айтилди. Уруш хроникаси\nРоссия Давлат думаси ҳарбий хизмат ўташ учун илк шартномани тузишда ёш чекловини бекор қилишга оид қонунни қабул қилди\nУкраинанинг россиялик ҳарбийлар назорати остига ўтган Мариуполь шаҳрида “Донецк халқ республикаси” мулозимлари маҳаллий турғунларга Россия паспорти бера бошлагани айтилмоқда\nБМТ вакиллари Россия қўшинлари Украинага бостириб кирганидан буён бу мамлакатда қурбон бўлган тинч аҳоли вакиллари сони қарийб 4 мингга етгани қайд этишди, бироқ бу рақам, уларга кўра, қурбонларга оид манзарани тўлиқ акс эттирмайди\nУкраина президенти Владимир Зеленский бош вазир Денис Шмигалга Россия фуқаролари учун виза тартибини жорий қилиш масаласи устида ишлашни топширди\nРоссия “Биринчи канал”ининг собиқ муҳаррири Марина Овсянникова “Время” дастури эфиридаги урушга қарши акцияси учун Вацлав Ҳавел мукофотига лойиқ топилди\nЧеченистонда Украина урушига жўнатиш учун эркакларни ўғирлашаётгани айтилмоқда\nМариуполдаги "Қодировчи" жангчилар.\nЧеченистондаги қатор ҳуқуқ ҳимояси ташкилотлари ва блогерлар Чеченистондаги урушга “кўнгилли” сифатида жўнатилиш учун эркаклар ўғирланаётгани тўғрисидаги маълумотларни эълон қилдилар. Бу борада блогер ва ҳуқуқбонларга “ўғирланган” шахсларнинг ўзлари мурожаат қилишган. Гувоҳларга кўра, уларга “контракт” имзолаб урушга кетиш ёки номаълум муддат “махфий” қамоқда ётиш таклиф қилинган. Бу ҳақда Кавказ.Реалии хабар берди.\nХабарда билдирилишича, 1ADAT мухолифат ҳаракати Чеченистоннинг “турли туманларидан юзлаб киши [ўғирлангани]” ҳақида билдирди. Ҳаракат вакилининг билдиришича, “махфий” қамоқхонани кўрганлар бир қамоқда 100 киши, иккинчисида 30 киши сақланаётганини айтган.\n"Вайфонд" ҳуқуқни ҳимоя қилиш ташкилотининг билдиришича, сўнгги кунларда уларга мажбурий тарзда урушга жўнатилаётган ўнлаб одам мурожаат қилган. “Кўнгилли” бўлиб урушга кетишга мажбур қилинаётганлар орасида ногиронлар ҳам бор. Бундан ташқари, “кўнгилли”лар сафига қўшилишга давлат хизматчилари ҳам ундалмоқда.\n“Уларга ва оилаларига шартнома имзолаш талаби билан таҳдид қилишмоқда. Ҳолбуки, улар урушга боришдан қатъий бош тортишмоқда. Шартномада агар “кўнгилли” урушда ҳалок бўлса, ёки яраланса жуда кам миқдорда твон пули тўланиши қайд этилган”,- деб билдирди "Вайфонд" вакили Кавказ.Реалии мухбири билан суҳбатда.\nАҚШ технологик компанияларни Россияни интернетдан узмасликка чақирди\nАҚШ Давлат департаменти матбуот котиби Нед Прайс Вашингтонда бўлиб ўтган бирифингда Қўшма Штатлар ҳукумати технологик компанияларни Россияни интернетдан узмасликка чақиришини билдирди.\nПрайснинг айтишича, Россия аҳолиси бугунги кунда объектив ва мустақил маълумотни интернет орқали олмоқда. Интернет узиб қўйилса, россияликлар мустақил ахборот манбаларидан маҳрум бўлиб қолади.\nШунингдек, брифингда АҚШ ҳукумати Россия Украина портлари қамалини тўхтатган тақдирда ҳам Москвага экспорт масаласида жорий этилган санкциялар бекор қилинмаслиги таъкидланди.\nПрайснинг айтишича, АҚШ санкциялари Россиядан қишлоқ хўжалик маҳсулотлари ва ўғит эспорт қилишни ўз ичига олмайди.\n“АҚШ ҳукумати Россияга жорий қилинган санкцияларни бекор қилиш учун Москвага фақат бир шарт қўяди, бу ҳам бўлса Украинадаги урушни тўхтатишдир”, деб билдирди Прайс.\nБритания Мудофаа вазирлиги: Россия ҳарбий десант кучлари Украинада оғир йўқотишларга учради\nРоссия ҳарбий десант кучларидан Украинадаги амалиётларда кенг қўлланилди, аммо бу амалиётлар муваффақиятсиз якунланди, дейилади Британия Мудофаа вазирлигининг разведка маълумотларига таяниб тарқатилган навбатдаги билдирувида.\nБилдирилишича, ҳарбий десант кучларидан март ойида Гостомел аэропорти орқали Киевни босиб олиш урунишида, Изюм йўналишидаги жангларда, дарё кечиб Луганск вилоятидаги Северский Донец шаҳрига ўтиш амалиётида фойдаланилган. Северский Донец шаҳрига дарёни кечиб ўтишга уриниш пайтида Россия армияси катта йўқотишга учради (Украина бу амалиёт пайтида Россиянинг 400 аскари ўлдирилганини билдирган, бироқ мустақил манбалардан бу маълумотни тасдиқлатиш имконияти мавжуд эмас).\nРоссия ҳарбий доктринасида ҳарбий десант кучларидан мураккаб амалиётларда фойдаланиш назарда тутилади. 45 минг кишилик бу қўшин асосан профессионал ёлланма аскарлардан иборатдир. Британия Мудофаа вазирлигининг билдиришича, мазкур кучдан Украинада нотўғри фойдаланлиган, яъни улар оғир қуролланган пиёда қўшинлар бажариши лозим бўлган амалиётларда қўлланилган, бунинг ортидан эса кўп йўқотишлар бўлган ва амалиётлар муваффақиятсиз якунланган.\nРоссия Мудофаа вазирлиги Британия тарқатган бу маълумотга муносабат билдирмади.


Ўзбекистон Республикаси Адлия вазирлиги - Адлия вазирлиги ва Фридрих Эберт номидаги жамғарма 2020 йилга мўлжалланган ўзаро ҳамкорлик йўналишларини ишлаб чиқмоқда\nОхирги янгиланиш : 23.01.2020\n15:51:25 (GMT +5), Пш, 23 янв 2020\n20 январь 2020 Аҳамият беринг\nАдлия вазирлиги ва Фридрих Эберт номидаги жамғарма 2020 йилга мўлжалланган ўзаро ҳамкорлик йўналишларини ишлаб чиқмоқда\nЖорий йилнинг 6 ноябрь куни Адлия вазирлигида вазир ўринбосари Худоёр Мелиевнинг Фридрих Эберт номидаги жамғарманинг Ўзбекистон ва Қозоғистондаги ваколатхонаси минтақавий директори Кристоф Мор ва жамғарманинг Тошкент шаҳридаги офиси раҳбари Наиля Резяпова билан учрашуви бўлиб ўтди.\nТомонлар 2020 йилга мўлжалланган режаларни муҳокама қилиб, ҳамкорлик йўналишларини белгилаб олди.\nХ.Мелиев 2017-2021 йилларда Ўзбекистонни ривожлантиришнинг бешта устувор йўналиши бўйича Ҳаракатлар стратегиясининг давлат ва жамиятнинг барча соҳаларини ислоҳ қилишдаги аҳамиятини қайд этди. У меҳмонларга нодавлат нотижорат ташкилотлари фаолиятини яхшилаш бўйича амалга оширилаётган чора-тадбирлар, вазирликнинг асосий вазифа ва функциялари, суд-ҳуқуқ ва қонун устуворлиги соҳаларида амалга оширилаётган ислоҳотлар ҳақида маълумот берди.\nКристоф Мор Фридрих Эберт номидаги жамғарманинг миллий ҳамкорлар билан биргаликда Ўзбекистонда ҳуқуқ соҳасидаги лойиҳаларни амалга ошираётганини қайд этди. У бундан буён ҳам Ҳаракатлар стратегиясини амалга оширишга кўмак бериш, Ўзбекистондаги ислоҳотларни қўллаб-қувватлашга ўз ҳиссасини қўшишга тайёр эканини билдирди.\nУчрашув чоғида К. Мор вазирликнинг ягона давлат ҳуқуқ сиёсатини амалга оширишдаги ролини ҳисобга олган ҳолда Адлия вазирлигини Жамғарма томонидан Ўзбекистондаги миллий ҳамкорлар билан ишлаб чиқилаётган янги лойиҳаларга жалб қилишни таклиф қилди.\nТомонлар 2020 йилга мўлжалланган эҳтимолий ҳамкорликнинг асосий йўналишларини муҳокама қилиб, келгусида қуйидаги йўналишларда ўзаро ҳамкорлик қилишга истак билдирди:\n- айрим соҳа ва тармоқлар бўйича янгиланаётган батафсил ва амалий ҳуқуқий қўлланма ишлаб чиқиш;\n- ижтимоий-иқтисодий соҳадаги ҳуқуқни қўллаш амалиётини ўрганиш;\n- аҳолининг турли қатламлари билан ҳуқуқий тарғиботнинг энг замонавий ва самарали усулларидан фойдаланган ҳолда, жумладан "Street law" дастурини оммалаштириш орқали ҳуқуқий онг ва маданиятни оширишга қаратилган мақсадли ишларни амалга ошириш;\n- Германиянинг меъёрий-ҳуқуқий ҳужжатларнинг ҳуқуқий мониторингнинг замонавий механизмлари асосидаги ижроси билан боғлик тажрибасини ўрганиш.


Иқтисодиётни ва валюта бозорини эркинлаштириш чора-тадбирлари натижадорлиги муҳокама қилинди | O'zLiDeP\nЎзбекистон Республикаси Президенти Шавкат Мирзиёев 29 январь куни валюта сиёсати ва ташқи савдо фаолияти соҳасини такомиллаштириш бўйича амалга оширилаётган чора-тадбирлар натижадорлиги таҳлилига бағишланган йиғилиш ўтказди.\nЙиғилишда қайд этилганидек, иқтисодиёт ривожланиши ва тадбиркорлар фаолияти учун катта тўсиқ бўлиб келган валютани эркин сотиб олиш ва сотиш борасидаги чеклов ва муаммолар бартараф этилди. Эътиборлиси шундаки, олдинги йилларда экспорт тушумлари бўйича мажбурий сотув талаби бор пайтда экспортдан тушган валюта тушумларининг ички бозорга ишлатилиши 30 фоизни ташкил этган бўлса, бундай чеклов ва талаблар олиб ташланганидан кейин ушбу кўрсаткич 61 фоизга етди.\nБунинг натижасида ташкилотлар ўзлари учун зарур хомашё ва асбоб-ускуналарни харид қилиш, жорий ва инвестиция эҳтиёжларини қоплаш имкониятига эга бўлди, шунингдек ўтган йили саноат ҳажмлари 14,4 фоизга, экспорт тушуми 19 фоизга ўсди ва экспортёрларнинг банкларга сотган валюта ҳажми 1,9 баробар ошишига эришилди.\nБу эса ўз навбатида, мамлакатимиз иқтисодиётига хорижий инвестицияларни жалб қилиш, рақобатбардош ишлаб чиқариш корхоналарини ташкил этиш, экспорт салоҳиятини оширишга хизмат қилмоқда.\nДавлатимиз раҳбари 2018 йил 28 декабрдаги Олий Мажлисга Мурожаатномасида валютани эркинлаштириш сиёсатини изчил давом эттириш, барқарор монетар сиёсатни амалга ошириш иқтисодиёт соҳасидаги муҳим вазифалардан эканини таъкидлаган эди.\nЙиғилишда шу борадаги чора-тадбирлар муҳокама қилинди. Валюта захираларимиздан оқилона фойдаланиш, ушбу захирани бошқаришнинг аниқ стратегиясини ишлаб чиқиш бўйича кўрсатмалар берилди.\nПрезидент эркин сотиб олинаётган валюта иқтисодиётимизнинг эртанги кундаги ривожланиш мақсадларига хизмат қилиши кераклигини алоҳида таъкидлади.\nЙиғилишда муҳокама қилинган масалалар юзасидан мутасаддиларнинг ахборотлари эшитилди.\nНосирова Шоира Кармана туман кенгаши депутати2019-01-30 17:54:43\nИқтисодиётни ва валюта бозорини эркинлаштириш яъни валютани эркин сотиб олиш ва сотиш борасидаги чеклов ва муаммолар бартараф этилиши коррупцияни ҳам камайтиришга олиб келади. Юртимиз иқтисодиётига хорижий инвестицияларни жалб қилиш, рақобатбардош ишлаб чиқариш корхоналарини ташкил этиш, экспорт салоҳиятини оширади ва биз жаҳон бозоридаги ўрнимиз янада юқорилайди.\nХолмурод Сориев, Халқ депутатлари Нуробод туман Кенгашидаги O'zLiDeP депутатлик гуруҳи раҳбари2019-01-29 20:04:03\nЭкспортни ошириш учун рақобатбардош ишлаб чиқаришни кучайтириш талаб этилади, шунинг асносида мамлакатга нафақат валюта, балки янги технологиялар ҳам кириб келади. Бу борада партиямиз фаолларининг асосий вазифаси қабул қилинган қарорлар ижросида фаол иштирок этиш, тадбиркорлик ва кичик хусусий ишлаб чиқарувчиларга яқиндан кўмак беришдан иборат бўлмоғи лозим.


Талабалар турар жойлари кўркам ва шинам масканга айланади\nТаълим 7 май 2021 162\nУниверситет компусида талабалар учун тун-кун хизмат қиладиган таркибий тузилмалар мавжуд бўлади.\nТошкент давлат транспорт университетига республика Транспорт прокурори Маъруфхон Ходжаев бориб, университет ректори Одил Абдурахманов ҳамроҳлигида талабалар шаҳарчасидаги шарт-шароитлар билан танишди.\nУниверситет ректори ва Транспорт прокурори самимий суҳбатида келгусида талабалар турар жойлари кўркам ва шинам масканга айланишига катта эътибор қаратилиши билдирилди.\nСоциал ҳудудлар ва уларнинг техник таъминоти\nҲамма замонларда ҳам таълим ётоқхоналарида социал ҳудудлар — маданий дам олиш хонаси, ошхона, кир ювиш ва қуритиш каби хоналар мавжуд бўлган. Университет ректорининг фикрига кўра, ётоқхоналарда социал ҳудудлар шинам ва ҳар томонлама талабалар учун қулай бўлишига катта эътибор қаратилмоқда. Суҳбат давомида маиший техника билан нафақат таъминланиши, талабалар эҳтиёжидан келиб чиқиб маиший техника ҳаридига буюртма бериш масалаларига урғу берилди. “Қизларимизнинг орасталиги сабаб дастлаб талаба-қизлар ётоқхонасига катта эътибор қаратишимизга тўғри келди”, — деди университет ректори.\nТалаба университет ҳудудида ўз уйидай яшаши ва таълим олиши шарт\n— Университет ташкил этилган кундан буён талабанинг эркинлиги ва масъулиятига катта эътибор қаратилди. Шу эркинлик ва масъулият талабалар турар жойларида ҳам бўлиши зарур. 21:00 дан кейин, ётоқхона эшикларини беркитиб қўйиб, уларнинг эркинликларини чекламаслигимиз керак, — деди университет ректори. — Келгусида университет компусида талабалар учун тун-кун хизмат қиладиган таркибий тузилмалар мавжуд бўлади. Масалан, университет кутубхонаси, ошхонаси ва тиббий хизмат кабилар. Талабалар университет компусидан чиқиб кетмаган ҳолда мавжуд хизматлардан фойдаланиш имкониятларини яратамиз. Талаба ўзини уйдагидай ҳис қилсагина, университетни асрайди. Уйдаги шароит туфайли талабаларимиз илмга, таълим олишга рағбат топган. Университет ётоқхоналарида уй муҳитини яратишимиз шарт.\nТалабалар турар жойларида кам таъминланган талаба бўлмаслиги чораларини қидираяпмиз\nБугун университет ётоқхоналарида 61 нафардан зиёд кам таъминланган оилаларнинг фарзандлари яшаб, таълим олмоқдалар. Янги ўқув йилидан ушбу талабаларни университетнинг бўш ва талабалар бажара оладиган иш жойларига жойлаштириш ниятим бор, дейди университет ректори. Университетда янги иш ўринларини яратиш бўйича қатор чоралари кўрилаяпти.\nТранспорт прокурори ва университет ректорининг дўстона мулоқотидан ва икки раҳбарнинг ётоқхона талабалари билан бўлган суҳбатидан янги ўқув йилидан талабаларни қатор қулайлик ва шароитлар кутаётганини англадик. Университет компуси ичида ТТЖларни зарур кундалик маҳсулотлар ва ўқув қуроллари билан таъминлаш, таълим, маданий ва спорт тадбирлари билан талабаларнинг ривожланишига ҳисса қўшиш, текин интернет масалалари ҳам муҳокамадан четда қолмади. Энг муҳими бўлаётган ўзгаришларни аввалом бор талабалар ҳис қилиши ва қўллаб-қувватлашлари зарурлиги таъкидланди.\nРеспублика Транспорт прокуратураси раҳбарияти ва ходимлари иш ҳақларидан ажратилган маблағ эвазига олинган маиший техника анжомлари талаба-қизлар турар жойига совға қилдилар. Республика Транспорт прокурори Маъруфхон Ходжаев ҳар доим иқтидорли ва ватанимиз истиқболи учун билим олаётган ёшларни қўллаб-қувватлашга прокуратура ходимлари тайёр эканлигини билдирди.\nТошкент давлат транспорт университети ахборот хизмати\n22 июн 2021,\nБўстонлиқ туманида велоспорт-шоссе бўйича ўтказиладиган “Федерация Кубоги” мусобақаси муно...\nАбдулазиз Камилов Сергей Лавров билан телефон орқали мулоқот қилди\nЎзбекистон Президенти Парламентлараро иттифоқнинг бош котибини қабул қилди\nХонанда Санжайга Шайхонтоҳур туман Ободонлаштириш бўлими раҳбарлиги таклиф қилинди\nТожикистон қишлоқ хўжалиги маҳсулотлари кўздан кечирилди


Наманган шаҳридаги 5-умумтаълим мактабида касбига меҳр қўйган таълим фидойилари кўпчиликни ташкил этади. Ана шундай педагоглардан бири кимё фани ўқитувчиси Шаҳло Ғаниевадир. У қарийб 25 йилдан буён мазкур таълим муассасасида самарали меҳнат қилмоқда. У ўтган йилларда кимё фанини ўқитиш, илғор тажрибаларни оммалаштириш бўйича ўндан ортиқ семинар ва очиқ дарс соатлари ташкил этишда ташаббус кўрсатди, методик тавсиялари оммалашди. Жумладан, 7-синфларда "Асослар. Асосларнинг таркиби, тузилиши, ва номланиши", 8-синфларда "Сулфат кислота", 9-синфларда "Пўлат ишлаб чиқариш", 10-синфларда "Алкадиенлар. олиниши ва хоссалари", 11-синфларда "Масалалар ечиш", мавзуларида очиқ дарслар ташкил этиб, илғор педагогик маҳоратини намоён этди. Бу дарслар вилоят миқёсида оммалаштиришга тавсия этилди. Бундан ташқари ўқувчилар ўртасида табиий фанларни тарғиб қилиш мақсадида "Даврий жадвални ўрганамиз", "Кимё-бу ҳаёт", "Кимё-интелектуал ринг", "Кимё-шоу" каби қизиқарли мусобақалар ташкил этиб, ноанъанавий машғулотларни кенг оммалаштиришга муносиб ҳисса қўшмоқда.\n- Менинг ўқитувчи сифатида шаклланишимда устозим Маъмура Муродованинг ўрни беқиёс бўлган. - дейди Шаҳло Ғаниева. - Шогирдлар кўп бўлиши мумкин, лекин чин мураббий битта бўлар экан. Она тили ва адабиёт фани ўқитувчиси, ўз касбининг билимдони ва фидойиси бўлган бу аёл мен каби ўнлаб ёш педагоглар қўлидан тутиб, "катта қилган", десам янглишмайман. Устоз нега бу қадар улуғланишини шу аёл тимсолида англаб етганман. Айниқса, директор лавозимида ишлаган кезларида лавозимим малол келмасин, деб биринчи бўлиб саломга шошилар, биздан юқорига ўтишга ҳам хижолат чекарди. Устоз отангдек улуғ, дейдилар. Бундай инсонларни устоз онангдек азиз, десалар ярашади. Афсус, умрлари қисқа экан, 2014 йилда 62 ёшида вафот этдилар. Лекин, ҳаёт йиллар билан эмас, эзгу ишлар билан ўлчанади. Шундай экан, шогирдлар умри ҳам устозим умри, дегим келади. Негаки, Маъмура опанинг ёди ўнлаб шогирдлари қалбида яшамоқда. Устозимга бўлган ҳурмат, ундан олган сабоқларим умримга мазмун бағишлади.\nШаҳло Ғаниева ўз фаолияти қолиб, устози ҳаётидан сўзлар эди. Шунда мен устоз-шогирд анъ- анаси бу каби фидойи аёллар тимсолида давом этаётгани, бу эзгу қадрият шу тариқа авлоддан авлодга муқаддас маёқдай ўтишини ва ҳеч қачон сўнмаслигига иқрор бўлдим.\nБугун унинг атрофида ҳам кўплаб ёшлар гиргиттон. Устознинг ёшларга меҳр тўла нигоҳи улар қалбида келажакка ишонч, касбига меҳр, ҳаётга садоқат уйғотади. Улардан сабоқ олиб ўсаётган ўқувчилар эса инсоний қадриятларни эъзозлаб, ҳаётга гўзаллик улашиб яшайдилар.\nВАТАНГА САДОҚАТ НАМУНАСИ\nЮзма-юз мулоқотда ҳарбий ва ёшлар ўртасидаги дўстлик, ҳамфикрлилик туйғулари мустаҳкамланиб, ўқувчилар Ватанга муҳаббат ва садоқатнинг ёрқин намунаси бўлган ҳарбий хизмат ҳақида унутилмас таассурот ва эзгу орзулар билан қайтдилар.


Янги корхоналар очилади\nТуркистон вилоятидаги Индустриал минтақада йил охиригача 2,6 млрд. тенгелик 7та лойиҳа амалга оширилади. Натижада янги 446та иш ўрини яратилади.\nБундай лойиҳалардан бири “Turkestan Tekstil” тикувчилик фабрикаси бўлиб, унинг очилиш маросимида вилоят ҳокими Ў. Шўкеев шахсан қатнашди. Лойиҳанинг қиймати 415 млн. тенге. Буни “Turkestan” индустриал минтақаларнинг бошқарувчи компанияси бош директори Т. Қидирбаев маълум қилди.\nУнинг айтишича, “Бекзат” кичик туманидаги 40 гектар ерни эгаллаган индустриал минтақа келгусида 350 гектаргача кенгаяди.\n– Бутун дунёдаги каби бизда ҳам коронавирус тадбиркорлик соҳасига салбий таъсир этди. Карантин туфайли ишлаб турган корхоналар тўхтаб қолди, қурилиши керак бўлган янги иншоотлар қурилмай қолди. Лекин шунга қарамай, йил охирига қадар индустриявий минтақадаги иншоотларнинг ҳужжатларини рўйхатга олиш ишлари тугайди,– деди бош директор.\nАйни пайтда саноат минтақасида ишлаётган ишчиларга қулай шароитлар яратилмоқда. Йўллар асфальтланмоқда, велойўлаклар қурилмоқда. Бундан ташқари, кичик футбол майдончаси ва теннис корти барпо этилади.\nВилоят минтақавий коммуникациялар хизмати, 2020-09-17, 05:35 175


16.12.19 15:01\tmsk\nШайхонтҳур ёдгорлик мажмуаси. Андрей Кудряшов фотоси, 2018 йил\n“Фарғона” мухбирининг Ўзбекистондаги муқаддас қадамжоларга ҳамда зиёрат анъаналарига бағишланган фотоочерклар туркумини чоп этишни давом эттирамиз. Журналист 2003-2006 йилларда мамлакатнинг турли бурчакларига ўнлаб сафарларни амалга ошириб, кўрганларини ўзининг ўша пайтда сайтимизда чоп этилган эсселарида тасвирлади (архив Fergananews.com сайтида жойлашган). Андрей Кудряшов 2018 йилда яна бир нечта муқаддас жойларга бориб, мозорлар, муқаддас даралар ва ўрмонларнинг фотосуратини олиб келди. Ушбу саёҳат ва сафарлар якуни ўлароқ жами йигирма саккизта мақола, фоторепортаж ва йўлномалар пайдо бўлди ва биз уларни сизнинг эътиборингизга ҳавола қилишга қарор қилдик.\nЗиёрат (арабча زِيارة сўзидан) — муқаддас қадамжоларга, авлиёларнинг мозор ва мақбараларига ҳамда тарихий шахслар ёки афсонавий персонажларнинг ҳаёти ва жасоратлари тўғрисида ҳикоя қилувчи халқ ривоятлари билан боғлиқ табиат гўшаларига сафар қилишни англатади (батафсил – Афсоналар излари бўйлаб зиёрат. Ўзбекистонда зиёрат нимани англатади ҳақида мақоласида ўқишингиз мумкин).\nМуқаддас қадамжолар муаллифга тарихий ҳужжатлар ҳамда руҳоний тажриба ва алоқадар ва манфаатдор одамларнинг гувоҳликлари орқали очилади.\nУлар замонлар қатламлари оралиғидан сизиб ўтувчи халқ афсоналари, ривоятлари, рамзий ҳикоялари, оғзаки ижодининг намуналари бўлган улкан халқ ҳикматларининг асровчилари –маҳаллий аҳоли вакиллари, нозирлар, диний ходимлар, зиёратчиларидир.\n“Фарғона” ахборот агентлиги ушбу мақолалар туркумига илмий муҳаррирлик қилган ҳамда кўплаб концептуал жиҳатдан муҳим бўлган мулоҳазаларни билдирган тошкентлик тарихчи, санъатшунослик фанлари номзоди Александр Жумаевга миннатдорчилик билдиради.\nТошкентдаги замонавий маъмурий туманларидан бири XIV асрда яшаган нуфузли мусулмон волийларидан бири бўлмиш шайх Хованди Тоҳур номи билан Шайхонтоҳур деб аталади. Унинг отаси машҳур шайх Умар Валий Боғистонийнинг насаби Ҳазрати Умар розиаллоҳу анҳуга тақаларди. У ёшлигида дарвиш бўлиб, сўфий Ҳасан Булғорийдан таълим олган. Йигирмага яқин зоҳид сафдошлари билан бирга Умар Валий кўп йиллик сайру саёҳатлардан кейин овлоқ тоғ водийсига келиб ўрнашган, ўшандан буён ўзининг Чорвоқ деб аталган қадим номини сақлаб қолган бу жойлар Боғистон эшонлари мулкига айланган. Ёшлигида Хованд Тоҳур ўз отасининг руҳоний йўлини такрорлайди, у яссавийлик сўфий пирларнинг шогирди сифатида дарвиш жандасида кўп юртларни кезади. Ватанга қайтгач, у Тошкентга келиб ўрнашади, тез орада ўзининг ўткир илми, камсуқумлиги, ҳалимлиги ва адолатпарварлиги билан шаҳарликлар орасида катта эътибор қозонади.\nБоғустон – Ўзбекистоннинг Тошкент вилояти Бўстонлиқ туманида, Чорвоқ сув омбори соҳилида жойлашган. Андрей Кудряшов фотосурати, 2018 йил\nСўфийлик тариқатининг шайхи бўлиб қолган Хованди Тоҳур муршидларига такрор ва такрор Аҳмад Яссавийнинг ҳақиқат изловчининг руҳоний сифатлари унинг жоҳиллар қўполлигига нисбатан сабрига тўғридан-тўғри пропорционал эканлигини эслатиб турган.\nМаърифатпарварлик фаолияти билан бирга шайх Хованд Тоҳур бой ва эътиборли одамларни ўша нотинч даврларда сони кўпайиб кетган етим-есирларга Аллоҳ йўлида ғамхўрлик қилиш лозимлигига ишонтириб, хайрия ишлари билан ҳам шуғулланган. Шу сабабдан ҳам Тошкент аҳлининг бу зоҳидга ҳурмати шу қадар юксак эдики, Хованд Тоҳур вафотидан кейин уни 1355 йилда минг йиллардан буён муқаддас ҳисобланмиш жойга дафн этадилар. Бу ерда бир вақтлар минерал сув отилиб чиқадиган булоқлар, ҳовузлар ҳамда кипарислар оиласига мансуб улкан сарвлар ўрмони жойлашганди. Халқ орасида тарқалган афсоналар ушбу ўрмонни юнонистонлик лашкарбоши Александр Македонский билан боғлаб келган (эрамиздан 336-323 йиллар олдин).\nРивоятларга кўра, Искандар Зулқарнайн ўзининг Марказий Осиёга ҳарбий юриши давомида забт этилган Самарқанддан шимолга қараб ҳаракат қила туриб, чўлда аскарлари билан бирга ичган ёмон сувдан касалланиб қолди. Табибларининг маслаҳати билан уни Шош воҳасидаги муқаддас булоқ сувидан даволашга олиб келдилар. Дардига шифо топган Искандар Зулқарнайн булоқ атрофида умрбоқий сарв дарахтларидан иборат ўрмон яратишга буйруқ беради. Дарахт кўчатларини унинг буйруғи билан Тянь-Шань тоғи тизмаларидан олиб келинади.\nШайх Хованди Тоҳур ҳаётлик чоғида муқаддас дарахтзор, минерал сув булоқлари ва ҳовузлар гуллаб-яшнаган эди. Ривоятларга кўра, руҳоний устоз ўз мавъизаларини ҳамда шогирдлари билан суҳбатларини айнан ушбу салқин жойда ўтказар ва вафотидан сўнг шу ернинг ўзида дафн этилганди.\nТарихчиларга кўра, Хованди Тоҳур мақбараси XIV асрнинг охирида, Тошкент вилоятини бутунлай бўйсундирган соҳибқирон Темурнинг буйруғига биноан 1397 йилда барпо этилган. Соҳибқирон маҳаллий мусулмон руҳонийлари билан ғоявий иттифоқ тузиш ҳамда оддий халқ кўнглини олиш орқали ўз ҳукмдорлигини мустаҳкамлаш мақсадида Шош вилоятида кенг кўламли ибодатхоналар қурилишини бошлаб юборди.\nШайхонтоҳур ёдгорлик мажмуаси\nАндрей Кудряшов фотоси, 2018 йил\nАввали бошда қурилган иншоотлар бўлиб ўтган қатор кучли ер силкинишларидан сўнг вайрон бўлди. Мақбара биноси кўп маротаба реконструкция ва реставрация қилинди, лекин бизнинг кунларгача ўзининг оригинал, ўрта асрларга хос меъморий сиймосини сақлаб қолди. Бу бир гумбазли куб шаклидаги оч сариқ рангли пишиқ ғиштдан қурилган бино, олди томонида ташқи декордан ҳоли унчалик катта бўлмаган портали мавжуд. Меъморлик мажмуаси таркибига XVI асрда қурилган ғарбий Мўғулистон ҳукмдори Юнусхон мақбараси ҳамда XVIII асрда барпо этилган Дулат уруғидан бўлган машҳур қозоқ қозиси Тўла-бий дафн этилган жойда Қалдирғоч-бий мақбараси ҳам киритилган.\nТошкентнинг Шайхонтоҳур туманидаги минерал чашмалар қуриб қолганига анча бўлди ва бунинг сабабларини илмий тарзда асослаб бериш мумкин. Тошкент юқори сейсмик фаол ҳудудда жойлашган, шунинг учун ҳам геотермал сувларнинг ер юзига чиқиш йўлари ер қаъридаги сурилишларга қараб ўзгариб туради. Қуриб қолган улкан сарвлар дарахтзори ХХ асрлар бошигача сақланиб қолди. Аждодларининг хурофот ва бидъатларга қарши жидди-жаҳд билан кураш бошлаган Ўзбекистон ССРнинг биринчи мутаасиб комсомол ёшлари дарахтзорни 1924 йилда кесиб ташладилар.\nБизнинг кунларгача Хованди Тоҳур мақбарасида валийнинг қабртоши ёнидаги гумбаз ичида биттагина дарахт танасининг мумияланган қисми сақланиб қолган, холос.\nМақбара ичкарисида. Андрей Кудряшов фотосурати, 2018 йил\nБерлин археология институтининг Дендралогия обсерваторияси мутахассислари 2014 йилда “Мараканда” тарихий-маърифий жамияти ушбу дарахт танасидан намуна олиб таҳлилдан ўтказдилар ҳамда ушбу кипарис тахминан 1367 йилда ўсишга бошлаб, 1631 йилда қуриб қолган деган хулосага келдилар. Яъни, муқаддас сарвлар дарахтзори XIV аср бошида, Хованди Тоҳур вафотидан сўнг ёки унинг умрининг сўнги йилларида экилган. Лекин бундан минг йил олдин – эрамиздан 329-327 йиллар олдин Македониялик Александрнинг Осиёга ҳарбий юришлари даврида эмас.\nҒарбнинг тарихий манбаларида Македониялик Александрнинг қўҳна Шош воҳасига – Тошкент вилоятига қачонлардир боргани тўғрисида умуман ҳеч қанақанги маълумот топилмади. Юнон лашкарбошисининг Самарқандни забт этганини тасдиқловчи тишга босишга арзийдиган гувоҳликлар бадиий адабиётлардан ташқари бирорта ҳам манбаларда йўқ. (Қизиқиб қолган ўқувчилар Марказий Осиё тарихи бўйича мутахассис, ўзбекистонлик академик Эдвард Ртвеладзенинг “Александр Македонский Бақтрия ва Сўғдиёнада. Тарихий-жуғрофий очерклар”. Тошкент: “MEDIA LAND”, 2002) китоби билан танишиб чиқишни тавсия қиламиз.\nИлмий археология бугунги кунда фақат македониялик Александр ўзининг Эрондаги Ахамонийлар империясининг бўйсундирилган собиқ сатрапияларига юришлари давомида (вилоятлари) Амударёни кечиб ўтиб, Бақтрия акобирларидан бирининг қизи гўзал Роксанага уйланганини ва шундан кейин шимолга қараб юриб, скифлар қабилалари билан ҳарбий тўқнашувларни амалга оширганини ва сафарининг охирида замонавий Тожикистондаги Сўғд вилоятининг маъмурий маркази Хўжанд шаҳри ёнида, Сирдарё соҳилида Искандария Эсхата дея аталувчи чегара қалъасини барпо этганини тан олади.\nБироқ “Фарғона” экспедицияси Ўзбекистоннинг кўплаб вилоятларида халқ ривоятларида ҳикоя қилинганидек, келиб чиқиши албатта Искандар Зулқарнайн даврига тақалиб борадиган ва унинг фаолияти билан боғлиқ муқаддас қадамжолар, меъморий ва табиат артефактлари билан кўп маротаба тўқнаш келди.\nФикри ожимизга кўра, қадамжолар ва улар билан боғлиқ ривоят ва афсоналарни иложи борича қўҳналаштириш тенденцияси Ўзбекистонда “халқ исломи” учун характерли бўлиб қолгани кўриниб турибди. Мамлакатда Библия персонажлари даврига тегишли Аюб, Довуд, Нўҳ ва ҳатто Одам алайҳиссаломлар номлари билан боғлиқ қадамжолар бор. Қуръонда номи зикр этилган Искандар Зулқарнайннинг номи ҳам мусулмонлар орасида эҳтиром ила тилга олинадиган персонажлардан саналади. Ислом анъаналарида ушбу тарихий подшоҳ аҳли тавҳидлардан бўлиб, Якка Худога эътиқод қилган ҳамда Заминнинг узоқ кунчиқар томонларида икки тоғ орасида дунё аҳлини даҳшатли яъжуж-маъжужлардан ҳимоя қилувчи темирдан девор барпо этган, деб ҳисобланади.\nИскандар Зулқарнайн тўғрисида Қуръонда келтирилган ривоятларнинг умумий мазмуни ҳам македониялик Александр фақатгига Аллоҳнинг унга тақдим этган фазли-марҳамати туфайли ўзининг тарихий буюк ишларини амалга ошириши мумкин бўлганини уқтиради. Шунинг учун ҳам Зулқарнайн тўғрисида ривоят қилувчи маҳаллий афсоналар Ислом руҳиятига зид келмайди.\nТошкентдаги сарв дарахтзори тўғрисидаги ривоят пайдо бўлишининг иккита сабаби бор бўлиши мумкин. Шайх Хованди Тоҳур дафн этилган жойда чиндан ҳам аввалдан муқаддас дарахтзор бўлган бўлиши мумкин. Эҳтимол Шош воҳасига Ислом кириб келишидан ҳам олдинроқ. Шу билан бирга, шайх Умар Вали ва Хованди Тоҳурнинг туғилган қишлоғи бўлган Боғустон атрофидан келтирилган тоғ сарвлари кўчатларини валийларнинг ўзлари ёки унинг мақбарасини ободонлаштиришга қўл урган шогирдлари эккан бўлиши мумкин. Бироқ халқ хотирасида суюкли авлиёнинг нуфузи ва обрўсини янада кўпайтириш мақсадида бу ривоят эмас, ундан анча қўҳнароқ афсона сақланиб қолган бўлиши мумкин, деган эҳтимоллик йўқ эмас. Ҳар ҳолда, оддий одамларнинг назарида содир бўлган воқеаларнинг ўтмиши қанчалик қўҳна бўлса, унинг шуҳрати ва руҳий кайфияти шунчалик баландроқ ва диний расм-русмларга яқинроқ деган тасаввур мавжуд.\nАлоҳида қайд этиш жоизки, замонавий Тошкентнинг қоқ марказидаги Хованди Тоҳур ёдгорлик мажмуаси айни пайтда Ўзбекистон Республикаси Вазирлар Маҳкамаси ҳузуридаги Тошкент Ислом университетининг ҳудудида жойлашган. Шу туфайли мажмуанинг атрофи девор билан ўралган ва қўриқланмоқда, унинг ичига фақат битта эшикдан, университетнинг иш соатлари пайтида кириш мумкин. Хованди Тоҳур мақбарасини асосан уюшган саёҳатчилар экскурсиялари, илмий ходимлар ёки уламолар ва тавассуф тариқати вакиллари зиёрат қилишмоқда. Бугунги кунда бу ерда оддий зиёратчиларни кам учратасиз.


Шимолий кореялик гимнастикачи Олимпиадада Жанубий кореялик спортчи билан селфига тушгани учун кескин жазоланиши мумкин\nХон Жон Юн ва Ли Ин Джуннинг сурати оммалашиб кетди ва икки давлат ўртасидаги дўстликка камдан-кам учрайдиган намуна бўлди. Бироқ Юннинг бу ҳаракатлари Шимолий Кореяда ватанга хиёнат сифатида баҳоланиши мумкин. Мамлакат қонунларига кўра, ҳукуматни тўнтариш мақсадида фитна уюштириш, давлатга хиёнат қилиш ва террорчилик учун қатл этишга рухсат берилади.\nНашрнинг таъкидлашича, охирги йилларда Шимолий Кореяда кўпчилик одамлар турмаларга жўнатилган. У ерда маҳбуслар 16 соатлаб ишлашга мажбур қилинадилар ва турли қийноқларга солинадилар. Уларнинг кўпчилиги озиқ-овқат маҳсулотларини ўғрилаганлари ёки яқинлари мамлакат етакчиси Ким Чен Инга ҳурматсизлик қилганлари учун шу тариқа жазоланадилар. Шунингдек, Шимолий Кореяда Жанубий Корея фильмлари ва порнография томоша қилиш, Инжил ўқиш учун ўлим жазоси берилиши мумкин.


Навоий савдо расталари ўрнида кўп қаватли уйлар қурилмоқда\nҲар бири 40 хонадондан иборат саккизта етти қаватли уйнинг 1 сентябрга қадар қуриб битирилиши режаланган.\nНавоий кўчасидаги 8 та кўп қаватли турар-жой биносини 1 сентябр – Ўзбекистон мустақиллигининг 20 йиллиги санасига қадар қуриб, битказиш ваъда қилинмоқда.\nБироз муқаддам бу ердаги қурилиш майдони қаршисида пайдо бўлган эълон тахтасида қурилишнинг шу йил апрел ойида бошланиши ва сентябр ойида тугаши ëзилган.\nУшбу эълон тахтасида қурилишга масъул, дея номи битилган тўртта ташкилот – “Ўзкимёсаноат”, “Тошнефтгазқурилиш”, “Ўзнефтгазқурилишинвест”, “Тошкентбошплан лити” ташкилотлари расмийларидан олинган маълумотга кўра, бу борада Вазирлар Маҳкамасидан кўрсатма бўлган ва 1 сентябрга қадар кўрсатма бажарилиши шарт.\nНавоий кўчасида шу йил март ойида бузилган савдо расталари ўрнида 7 қаватли, ҳар бирида 40 тадан хонадон бўладиган саккизта турар-жой биноси қурилиши ҳақида ЎзА агентлиги хабар берган эди.\nЎзА агентлиги бу биноларнинг «Ўзбекистон темир йўллари», “Ўзкимёсаноат”, “Ўзавтосаноат”, Ташқи миллий иқтисодий фаолият банки, “Асакабанк”, “Алоқа банк”, “Ўзсаноатқурилишбанки” ва “Ипотека банки” ҳисобидан қурилиши ҳақида маълум қилган.\nОзодлик олган маълумотларга кўра, бу биноларнинг биринчи ва иккинч қаватларида савдо-маиший хизмат объектлари жойлашади¸ учинчидан еттинчи қаватигача бўлган қисмида эса аҳоли хонадонлари бўлади.\nАйни пайтда шаҳар марказида шитоб билан бораётган бу қурилишлар тошкентликлар орасида алоҳида қизиқиш уйғотмоқда¸ шунингдек бир қатор саволларга сабаб бўлмоқда.\n“40 хонадонлик 8 та бинони беш ойда тўкис қилиб, битказиш мумкинми?”, “Агар беш ой ичида битган тақдирда ҳам сейсмик шаҳар ҳисобланган Тошкент марказидаги бу биноларнинг хавфсизлиги қандай бўлади?”, “Бу уйлар кимга¸ қайси нархларда сотилади?” каби саволларга жавоб олиш учун, дастлаб, бу қурилиш буюртмачиси бўлган “Ўзкимёсаноат” давлат акциядорлик компаниясига мурожаат қилдик.\nКомпаниянинг Навоий кўчасидаги қурилишларига масъул экани айтилган иш бошқарувчиси Ботир Тиллаев бу борада тўлиқ ахборот беролмаслигини айтди.\n- Ҳали бу ҳақда аниқ бир маълумот айтишга эрта. Ана қурилиш майдонига боринг, ҳаммасини ўзингиз кўрасиз. Лекин қурилишни 1 сентябрга битказамиз, худо ҳоҳласа, деди қисқагина қилиб Ботир Тиллаев Озодлик мухбири билан микрофонсиз суҳбатда.\nҚурилишда бош пудратчи бўлган “Тошнефтгазқурилиш” акциядорлик жамияти расмийлари ҳам қурилишга оид маълумотларни Озодликка тақдим этишни истамади.\n“Ўзнефтгазқурилишинвест” компаниясининг нефт ва газ тармоқлари қурилиши бўйича бўлимининг ўзини таништирмаган мутахассиси саволлардан айримларига микрофонсиз суҳбатда жавоб беришни лозим топди.\nУнга кўра, саккизта 40 хонадонлик уйни беш ой ичида битказиш мумкин ва бу уйларнинг пишиқ-пухталигига шубҳа қилиш ўринсиздир.\n- Тошкент сейсмик пояснинг устида жойлашган ва ҳозир қурилаётган ҳар битта уй энг камида 8¸5 баллик ер силкинишига чидайдиган қилиб қурилмоқда. Бизнинг ташкилот собиқ иттифоқ даврида “СредАзНефтГазСтрой” дейиларди ва биз гражданский уйларни ҳам қурамиз. Тошкентнинг Пушкин метро бекати яқинида ва “Пойтахт” мехмонхонаси ўрнида уйларни қурганмиз, ҳалигача норозилик бўлгани йўқ, деди “Ўзнефтгазқурилишинвест” компаниясининг ўзини таништирмаган ва овозини ёзиб олишимизни истамаган ходими.\nБу ходим агар хом-ашё ҳозир бўлса, беш ойлик муддат бундай йирик комплекс учун етарли эканини айтар экан, Тошкентда 1966 йилда бўлган зилзиладан кейин икки ой ичида қуриб битказилган 4 ва 5 қаватли уйларни хотирлади.\n- Ўша вақтларда биз студент эдик ва стройкаларда роса ишлаганмиз. Ҳалигача ўша уйлар турибди, одамлар яшаяпти, деди бу суҳбатдош.\nҚурилаётган уйлар қиймати ҳақида аниқ маълумот беролмаслигини айтган “Ўзнефтгазқурилишинвест” компанияси ходими¸ тахминий ҳисоб-китобларни тилга олди.\n- Энди, тахминан олинса, 3 хоналик уй ўртача 80 – 100 миллион сўмга битиши мумкин. Шунда 40 та хонадонлик комплекснинг ҳар бири камида 40 миллиард ўзбек сўмига битиши мумкин. Лекин бу жуда қўпол ҳисоб-китоб. Чунки, мен бу лойиҳа билан тўлиқ таниш эмасман, деди “Ўзнефтгазқурилишинвест” компаниясининг ўзини таништирмаган мутахасиси.\nШу йил март ойида бузилган собиқ Навоий ярмаркаси ўрнида замонавий шаҳарча қурилиши ҳақида ўша кезлардаёқ маълумотлар пайдо бўлган эди.\nАммо бу қадар йирик турар-жой комплекси бунёд этилиши ҳақида на савдо расталаридан айрилганлар, на уларни қувиб чиқарган Тошкент шаҳар ҳокимияти сўзлаган эди.\nБу қурилишнинг бош лойиҳачиси, дейилаётган “Тошкентбошплан лити” ташкилоти ходими Озодлик сўровига: “Биз бу қурилишларга масъул эмасмиз, неки маълумот керак бўлса, биздан юқори ташкилотларга мурожаат қилаверинг”, деб жавоб берди.\nШунингдек, Навоий кўчасидаги қурилишларга масъул экани айтилган ташкилотлардан 1 сентябрда фойдаланишга топшириладиган хонадонлар қай асосда сотувга қўйилиши, бу ердан уй сотиб олишни истовчилар бўлса, улар нима қилиши кераклиги ҳақидаги саволларга ҳам жавоб ололмадик.\nДавлатга қарашли ЎзА агентлигига кўра, бу ердаги хонадонлар, энг аввало, уни қурган ташкилотлар ишчилари, уй-жойга муҳтожлар ва кам таъминланган оилаларга бу уйни қуриб берган банклар томонидан тақдим этиладиган 15 йиллик кредит асосида берилади. Шунингдек, агентлик ёш оилаларга имтиёзлар берилиши ҳақида ҳам ёзмоқда.\nЎзА агентлиги хабарига кўра, март ойида савдо расталари бузилган кезда дараги чиққанидек¸ бу уй-жойлар ортида парк бунёд этилади ва ҳозирданоқ бу ҳудудни кўкаламзорлаштириш бошлаб юборилган.


Тошкентдаги энг катта масжид қурилишини Алишер Усманов молиялаштираётгани айтилмоқда « Ўзбекистон Халқ Ҳаракати\nТошкентдаги энг катта масжид қурилишини Алишер Усманов молиялаштираётгани айтилмоқда\n22 April 2014 - 17:10\nТошкент шаҳрининг “Минор” маҳалласида шаҳардаги энг йирик жомъе масжиди қурилмоқда. Қурилиш тархига ва у ерда олиб борилаётган иш кўламига кўра қурилаётган иншоот бошқа масжидларга қараганда анча маҳобатлироқ бўлиши мақсад қилингани аён бўлади. Қурилиш лойиҳасидаги маълумотларга кўра масжид 2,4 минг кишига мўлжалланган.\nАжратилган ҳудуддаги қурилиш ишлари, 2013 йилнинг ёз охирида бошланган. Масжид қурилиши ва унинг атрофини ободонлаштириш ишларини 2014 йил 1 ноябригача якунлаш кўзда тутилган.\nҚурилиш ишлари бошланиши биланоқ кўпгина интернет нашрлари ушбу масжид қирилиши билан боғлиқ хабарлар берилганди. Ўша вақтдаги хабарларда асосий эътибор масжид қурилиши муносабати билан у ерда бузилаётган аҳоли хонадонлари ва хизмат кўрсатиш объектларига қаратилганди.\nАйни пайтда расмий матбуот ушбу масжид қурилишининг Ўзбекистон Президенти томонидан 2013 йил июль ойида имзоланган “Тошкент шаҳридаги “Минор” маҳалласи ҳудудида масжид қуриш чора-тадбирлари тўғрисидаги Қарори”га асосан амалга оширилаётгани ва масжид Ўзбекистон давлат бюджети ва Ўзбекистон мусулмонлари идораси маблағларига қурилаётгани ҳақида ёзганди.\nБироқ, сўнги маълумотларга кўра, маҳалла аҳолиси орасида масжид қурилиши айнан россиялик миллиардер Алишер Усманов томонидан молиялаштирилаётганлигига шубҳа қолмаган.\nМаълумки, ўтган йили автоҳалокатга учрагаб ҳалок бўлган Алишер Усмановнинг жияни Бобур Усманов 2013 йилнинг 8 май куни “Минор” қабристонига тупроққа қўйилганди. Ягона меросхўрнинг дафн маросимида Алишер Усманов ҳам иштирок этганди. Алишер Усмонивнинг жиянидан ташқари унинг отаси ва ўзига яқин бўлган қариндошларнинг хилхонаси ҳам ушбу қабиристонга дафн этилган.\nАлишер Усмановнинг укаси Баҳодир Усмановнинг ҳонадонига яқин бўлган манбанинг айтишича, Алишер Усманов айнан жиянининг дафн маросимидан кейин масжид қуришга аҳд қилган.\nУнинг айтишича, масжид қурилиши олдидан кўпгина уйлар бузилганда ва аҳоли норизо бўлмаслиги учун уйи бузилган одамларга Юнусобод туманидан квартиралар сотиб олиб берилган. Бу ишга Юнусобод туманидаги бир нечта риелторлик фирмалари ҳам жалб қилинганлиги айтилади.\n“Масалан, бир ҳовлида иккита оила турадиган бўлса, иккита квартира берилди. Уйи бузилганларнинг аксарияти кам таъминланган оилалар бўлгани учун хурсандлигини яширмаяпти”, – дейди суҳбатдош.\nГувоҳларнинг таъкидлашича Бош вазир Ш. Мирзиёевнинг шахсан ўзи масжид қурилишининг назоратга олган. Айни масжиднинг қурилиши бўйича шаҳар ва туман ҳокимларини йиғиб улардан қурилишга катта эътибор ва маъсулият билан қаралишини қаттиқ талаб қилган. Бундан ташқари, Бош вазир кўрсатмасига кўра масжиднинг қурилиш жараёнини суратга олиш ва сеъёмка қилиш қатъиян тақиқланган.\nЯна бир эътиборли жиҳати, бош қурилишнинг пудратчиси “ТРЕСТ12” ОАЖ ҳисобланади. Ҳозирда Бош вазирнинг ўринбосари, Ўзбекистон Республикаси Давлат архитектура ва қурилиш қўмитаси раиси ҳамда Коммунал соҳа, транспорт, капитал қурилиш ва қурилиш индустрияси масалалари мажмуаси раҳбари – Ботир Зокиров 2011 йил декабрь ойида ушбу лавозимга келгунга қадар “ТРЕСТ12” ОАЖнинг 24,37% лик акциясига эгалик қилиб келган.\nМасжиднинг бош биноси – икки қаватли хонақоҳдан иборат. Лойиҳага кўра, масжидда иккита пештоқ, иккита минора ва бир гумбаз бўлади. Мазкур ҳашаматли масжид Кичик халқа йўлидан яққол кўзга ташланади. Кичик халқа йўлидан бурилишда масжид ҳовлисига кириш дарвозаси ва асосий пештоққа юзма-юз келиш мумкин. Ўнг томонда Бўзсув соҳилигача майсазордан иборат хиёбон, чап тарафда эса барча қулайликларга эга замонавий таҳоратхона қурилади.\nҚурилишда ишлаётган меъморларнинг сўзларига қараганда, масжиднинг ташқи ва ички кўриниши Тож Маҳал сингари оқ рангда бўлиши режалаштирилган. Ҳатто таҳоратхона ва ҳожатхоналаргача барчаси оқ рангда бўлиши топширилган.\nИккинчи пештоқ ҳовлидан ўтиб хонақоҳга кираверишда тикланмоқда. Олтибурчак шаклидаги хонақоҳ устига улкан гумбаз ўрнатилади.\nБаландлиги 38 метр бўлган икки минора биринчи пештоқнинг икки ёнига туташ деворлар муюлишида қад кўтаради. Ҳозирда минораларнинг мустаҳкам пойдеворлари қуйилган. Масжид ҳовлисининг икки томонида миллий ёғоч ўймакорлиги услубларида безатилган устунлар саф тортган айвон қурилади.\nҚурилиш ишларига 300 дан зиёд усталар ва меъморлар жалб қилинган. Қурилишдаги ишчиларнинг таъкидлашича, масжиднинг “Қурбон Хайити” куни очилиши ва илк Хайит намози ўқилиши мўлжалланмоқда.